qundao/data-zh-poetry huggingface dataset:
宴鳴珮亭和趙漕韻
作者：李昴英
朝代：宋

數尺飛泉漏隔城，寒巖坳處落琮琤。
懸知勝境無塵到，却訝晴天作雨聲。
一歃不容貪者飲，兩峰宜著醉翁行。
此泉千載因人重，曾識光風霽月清。
宴鸣佩亭和赵漕韵
作者：李昴英
朝代：宋

数尺飞泉漏隔城，寒岩坳处落琮琤。
悬知胜境无尘到，却讶晴天作雨声。
一歃不容贪者饮，两峰宜着醉翁行。
此泉千载因人重，曾识光风霁月清。
宴鸣佩亭和赵漕韵
作者：李昴英
朝代：宋

数尺飞泉漏隔城，寒岩坳处落琮琤。悬知胜境无尘到，却讶晴天作雨声。一歃不容贪者饮，两峰宜著醉翁行。此泉千载因人重，曾识光风霁月清。
寄贈竹隠李聘君
作者：李昴英
朝代：宋

圓沙有此隠君子，短褐枯筇自一丘。
安樂窩中寬宇宙，逍遥游處眇公侯。
逢人皆喜一無忤，於世何求百不憂。
種德已深天必報，大兒玉立最清修。
寄赠竹隐李聘君
作者：李昴英
朝代：宋

圆沙有此隐君子，短褐枯筇自一丘。安乐窝中宽宇宙，逍遥游处眇公侯。逢人皆喜一无忤，于世何求百不忧。种德已深天必报，大儿玉立最清修。
寄赠竹隠李聘君
作者：李昴英
朝代：宋

圆沙有此隠君子，短褐枯筇自一丘。
安乐窝中宽宇宙，逍遥游处眇公侯。
逢人皆喜一无忤，于世何求百不忧。
种德已深天必报，大儿玉立最清修。
寿张新班
作者：李昴英
朝代：宋

喜气棱棱肖紫岩，向来石燕毓奇男。九十入相今才半，七日为人恰后三。籍湿金闺穹地步，椒香玉斝盎春酣。赤松须待功名遂，蒲涧清泉墨菊潭。
寿张新班
作者：李昴英
朝代：宋

喜气棱棱肖紫岩，向来石燕毓奇男。
九十入相今纔半，七日为人恰后三。
籍湿金闺穹地步，椒香玉斝盎春酣。
赤松须待功名遂，蒲涧清泉墨菊潭。
山寺夜起看月
作者：李昴英
朝代：宋
体裁：五言律诗

丙夜忽窗白，披衣起凭栏。山川如昼见，松桧照人寒。孤鹤欬屋脊，群僧鼾纸单。灯前呼老佛，妙境许同观。
山寺夜起看月
作者：李昴英
朝代：宋

丙夜忽窗白，披衣起凭欄。
山川如晝見，松檜照人寒。
孤鶴欬屋脊，群僧鼾紙單。
燈前呼老佛，妙境許同觀。
山行
作者：李昴英
朝代：宋

塵中事日生，撥剔且山行。
襆被欣然出，登車趣便清。
奴收携蠟屐，客請带棋枰。
纔過城闉外，耳根無市聲。
山行
作者：李昴英
朝代：宋

尘中事日生，拨剔且山行。
幞被欣然出，登车趣便清。
奴收携蜡屐，客请带棋枰。
纔过城闉外，耳根无市声。
山行
作者：李昴英
朝代：宋

尘中事日生，拨剔且山行。襆被欣然出，登车趣便清。奴收携蜡屐，客请带棋枰。才过城闉外，耳根无市声。
峡山全清阁
作者：李昴英
朝代：宋
体裁：七言律诗

无尘明镜太玲珑，匣向周遭紫翠中。地有仙家云母石，天然上界水晶宫。通宵如昼溪头月，盛夏回秋竹罅风。万斛客愁都荡尽，一杯圣酒画栏东。
峡山诗
作者：李昴英
朝代：宋
体裁：七言绝句

山通一水径皇都，多少英豪出此途。传我飞来元羽翼，好风吹送过天衢。
峡山飞来殿
作者：李昴英
朝代：宋

龙门凿破碧天池，呈佛高峰插翠微。对岸钟声犹隐耳，御风檐角尚如翚。二神择地非著相，双锡腾空向上机。此境世间如更有，安知古殿不重飞。
峡山飞来殿
作者：李昴英
朝代：宋

龙门凿破碧天池，呈佛高峰插翠微。
对岸钟声犹隠耳，御风檐角尚如翚。
二神择地非着相，双锡腾空向上机。
此境世间如更有，安知古殿不重飞。
峽山全清閣
作者：李昴英
朝代：宋

無塵明鏡太玲瓏，匣向周遭紫翠中。
地有仙家雲母石，天然上界水晶宮。
通宵如晝溪頭月，盛夏回秋竹罅風。
萬斛客愁都盪盡，一杯聖酒畫欄東。
峽山詩
作者：李昴英
朝代：宋

山通一水逕皇都，多少英豪出此途。
傳我飛來元羽翼，好風吹送過天衢。
峽山飛來殿
作者：李昴英
朝代：宋

龍門鑿破碧天池，呈佛高峰插翠微。
對岸鐘聲猶隠耳，御風簷角尚如翬。
二神擇地非著相，雙錫騰空向上機。
此境世間如更有，安知古殿不重飛。
广州天庆观众妙堂东坡井泉铭
作者：李昴英
朝代：宋
体裁：古风

老经云，坡记成。名非古，堂遂轻。两翁像，久晦冥。伟方公，旧贯仍。取彼栏，护此泓。新作盖，环以铭。遗千年，饮清泠。续坡谁，李昴英。
廣州天慶觀衆妙堂東坡井泉銘
作者：李昴英
朝代：宋

老經云，坡記成。
名非古，堂遂輕。
兩翁像，久晦冥。
偉方公，舊貫仍。
取彼欄，護此泓。
新作蓋，環以銘。
遺千年，飲清泠。
續坡誰，李昴英。
建仓解归诗复徐意一二首
作者：李昴英
朝代：宋

恨未澄清尽，孤踪己不安。缪悠臣罪大，感激上恩宽。乡国三千里，人心百八盘。梦归今始验，为我谢言官。吏擎双印出，便觉此身轻。物我忘恩怨，渔樵寄姓名。笛声黄犊背，诗兴白鸥盟。故旧休相讶，无书到帝城。
建仓解归诗復徐意一二首·其一
作者：李昴英
朝代：宋
体裁：五言律诗

恨未澄清尽，孤踪己不安。缪悠臣罪大，感激上恩宽。乡国三千里，人心百八盘。梦归今始验，为我谢言官。
建仓解归诗復徐意一二首·其二
作者：李昴英
朝代：宋
体裁：五言律诗

吏擎双印出，便觉此身轻。物我忘恩怨，渔樵寄姓名。笛声黄犊背，诗兴白鸥盟。故旧休相讶，无书到帝城。
建倉解歸詩復徐意一二首·其一
作者：李昴英
朝代：宋

恨未澄清盡，孤蹤己不安。
繆悠臣罪大，感激上恩寬。
鄉國三千里，人心百八盤。
夢歸今始驗，爲我謝言官。
建倉解歸詩復徐意一二首·其二
作者：李昴英
朝代：宋

吏擎雙印出，便覺此身輕。
物我忘恩怨，漁樵寄姓名。
笛聲黄犢背，詩興白鷗盟。
故舊休相訝，無書到帝城。
建宁解归寄雪峰因大梦
作者：李昴英
朝代：宋
体裁：七言绝句

行脚今朝又起单，欣然归去得安闲。从前大梦难忘处，上白云山望雪山。
建寧解歸寄雪峰因大夢
作者：李昴英
朝代：宋

行脚今朝又起單，欣然歸去得安閑。
從前大夢難忘處，上白雲山望雪山。
弋阳郑氏翠麓亭
作者：李昴英
朝代：宋

管领寒溪揖怪峰，径穿鉅竹绿阴浓。
幽人去后无猿鹤，冷落亭台湿藓封。
弋阳郑氏翠麓亭
作者：李昴英
朝代：宋

管领寒溪揖怪峰，径穿钜竹绿阴浓。幽人去后无猿鹤，冷落亭台湿藓封。
弋陽鄭氏翠麓亭
作者：李昴英
朝代：宋

管領寒溪揖怪峰，徑穿鉅竹綠陰濃。
幽人去後無猿鶴，冷落亭臺濕蘚封。
後峒月溪寺
作者：李昴英
朝代：宋

寺巧蟠山背，池圓印寺前。
連筒泉落罋，如鏡地無磚。
茗苦苛留客，僧淳懶說禪。
使君期不至，一宿笑無緣。
後峒月溪寺
作者：李昴英
朝代：宋

森森杉檜鬰相繆，散策何妨逐勝游。
梵宇莊嚴傳浙樣，碧池蕩漾納泉流。
將軍贏得山林在，衲子多因粥飯留。
眼界雖云欠軒豁，晚凉宜酒且夷猶。
念奴娇·瑶池高会
作者：李昴英
朝代：宋
体裁：词

瑶池高会，见云香凤背，风柔鹤膝。
天遣月卿来拜舞，新拜玺书增秩。
有母能贤，生儿如此，总是前生佛。
孙曾戏彩，慈颜一笑闲逸。
曾向浑尺轩中，共评今古，手写王言绋。
个里乃翁棠荫在，映得梅仙山碧。
人爱黄堂，祝萱堂寿，拍拍欢声溢。
明年宣劝，蟠桃火枣庭实。
念奴娇·麦秋时候
作者：李昴英
朝代：宋
体裁：词

麦秋时候，薄阴罩炎日，山行乘兴。筇屐追随多胜侣，青佩黄冠方领。坐石谈玄，听泉濯暑，直上千山顶。倚风长啸，籁鸣林谷相应。忽涌云气漫空。海吹急雨，觉冰綀微冷。洗尽人间名利障，便是蓬莱仙境。半日偷闲，一生清福，岂在荣钟鼎。青灯深夜，陶然独妙清圣。
念奴娇（寿王守母）
作者：李昴英
朝代：宋
体裁：词

瑶池高会，见云香凤背，风柔鹤膝。天遣月卿来拜舞，新拜玺书增秩。有母能贤，生儿如此，总是前身佛。孙曾戏彩，慈颜一笑闲逸。曾向浑尺轩中，共评今古，手写王言綍。个里乃翁棠荫在，映得梅仙山碧。人爱黄堂，祝萱堂寿，拍拍欢声溢。明年宣劝，蟠桃火枣庭实。
悼花首湛長老二首·其一
作者：李昴英
朝代：宋

碧眸泓鐵面，跣足衲懸鶉。
數日蒲團定，一如泥塑人。
施錢隨散擲，忍辱已忘嗔。
丁字何曾識，拈提話轉新。
悼花首湛長老二首·其二
作者：李昴英
朝代：宋

別我笑吟吟，羅浮願力深。
空拳餬衆口，平地起叢林。
山迥孤雲沒，溪寒片月沉。
人今奇坐蛻，在日孰知音。
悼花首湛长老二首
作者：李昴英
朝代：宋

碧眸泓铁面，跣足衲悬鹑。数日蒲团定，一如泥塑人。施钱随散掷，忍辱已忘嗔。丁字何曾识，拈提话转新。别我笑吟吟，罗浮愿力深。空拳糊众口，平地起丛林。山迥孤云没，溪寒片月沉。人今奇坐蜕，在日孰知音。
悼花首湛长老二首·其一
作者：李昴英
朝代：宋
体裁：五言律诗

碧眸泓铁面，跣足衲悬鹑。数日蒲团定，一如泥塑人。施钱随散掷，忍辱已忘嗔。丁字何曾识，拈提话转新。
悼花首湛长老二首·其二
作者：李昴英
朝代：宋

别我笑吟吟，罗浮愿力深。空拳糊众口，平地起丛林。山迥孤云没，溪寒片月沉。人今奇坐蜕，在日孰知音。
悼花首湛长老二首·其二
作者：李昴英
朝代：宋

别我笑吟吟，罗浮愿力深。
空拳餬众口，平地起丛林。
山迥孤云没，溪寒片月沉。
人今奇坐蜕，在日孰知音。
戏题罗浮梁弥仙写真
作者：李昴英
朝代：宋

八十童颜双眼明，浪游湖海一身轻。莫将啖肉先生比，个是罗浮老树精。
戏题罗浮梁弥仙写真
作者：李昴英
朝代：宋

八十童颜双眼明，浪游湖海一身轻。
莫将啖肉先生比，箇是罗浮老树精。
戲題羅浮梁彌仙寫真
作者：李昴英
朝代：宋

八十童顔雙眼明，浪游湖海一身輕。
莫將啖肉先生比，箇是羅浮老樹精。
挽右史方鐵菴詩三首·其一
作者：李昴英
朝代：宋

一疏綱常重，端平起直聲。
難磨石宋璟，不動鐵元城。
前輩風流在，南州箇信誠。
精神兼學力，傾倒爲遐氓。
挽右史方鐵菴詩三首·其三
作者：李昴英
朝代：宋

紙錢森插竹，遺像在方橋。
月暗甘棠密，風嘶韓木喬。
所悲緣瘁國，於誼况同朝。
凄斷黄灣路，丹旌些莫招。
挽右史方鐵菴詩三首·其二
作者：李昴英
朝代：宋

喜怒皆和氣，天全一片春。
眼高多識士，心直不疑人。
稱得深衣古，爭傳判筆神。
恙微談笑去，忽失玉璘珣。
挽右史方铁庵诗三首
作者：李昴英
朝代：宋

一疏纲常重，端平起直声。难磨石宋璟，不动铁元城。前辈风流在，南州个信诚。精神兼学力，倾倒为遐氓。喜怒皆和气，天全一片春。眼高多识士，心直不疑人。称得深衣古，争传判笔神。恙微谈笑去，忽失玉璘珣。纸钱森插竹，遗像在方桥。月暗甘棠密，风嘶韩木乔。所悲缘瘁国，于谊况同朝。凄断黄湾路，丹旌些莫招。
挽右史方铁庵诗三首·其一
作者：李昴英
朝代：宋

一疏纲常重，端平起直声。难磨石宋璟，不动铁元城。前辈风流在，南州个信诚。精神兼学力，倾倒为遐氓。
挽右史方铁庵诗三首·其一
作者：李昴英
朝代：宋

一疏纲常重，端平起直声。
难磨石宋璟，不动铁元城。
前辈风流在，南州箇信诚。
精神兼学力，倾倒为遐氓。
挽右史方铁庵诗三首·其三
作者：李昴英
朝代：宋
体裁：五言律诗

纸钱森插竹，遗像在方桥。月暗甘棠密，风嘶韩木乔。所悲缘瘁国，于谊况同朝。凄断黄湾路，丹旌些莫招。
挽右史方铁庵诗三首·其二
作者：李昴英
朝代：宋
体裁：五言律诗

喜怒皆和气，天全一片春。眼高多识士，心直不疑人。称得深衣古，争传判笔神。恙微谈笑去，忽失玉璘珣。
挽如老归真
作者：李昴英
朝代：宋

不见才三日，喧传已坐亡。平生功行到，垂绝偈言香。缘分无高刹，禅名却四方。开包残藁在，切勿放毫光。
挽如老归真
作者：李昴英
朝代：宋

不见纔三日，喧传已坐亡。
平生功行到，垂绝偈言香。
缘分无高剎，禅名却四方。
开包残藁在，切勿放毫光。
挽如老歸真
作者：李昴英
朝代：宋

不見纔三日，喧傳已坐亡。
平生功行到，垂絕偈言香。
緣分無高剎，禪名却四方。
開包殘藁在，切勿放毫光。
挽鈍齋先生許象州三首·其一
作者：李昴英
朝代：宋

家學存齋授，淵源自晦菴。
魁文行海內，師道重天南。
銜未冰條一，州纔刀夢三。
芳名却千載，俎豆拜祠龕。
挽鈍齋先生許象州三首·其三
作者：李昴英
朝代：宋

丈席即之溫，終身佩一言。
棟樑失安定，山斗慘韓門。
慟矣心喪重，凄然手澤存。
江聲助悲些，莫返大夫魂。
挽鈍齋先生許象州三首·其二
作者：李昴英
朝代：宋

義重人誰及，高風有古人。
己田分友子，黎事保羈臣。
抱負耕莘志，依稀陋巷仁。
丹青遺像在，難寫道心真。
挽钝斋先生许象州三首
作者：李昴英
朝代：宋

家学存斋授，渊源自晦庵。魁文行海内，师道重天南。衔未冰条一，州才刀梦三。芳名却千载，俎豆拜祠龛。义重人谁及，高风有古人。己田分友子，黎事保羁臣。抱负耕莘志，依稀陋巷仁。丹青遗像在，难写道心真。丈席即之温，终身佩一言。栋梁失安定，山斗惨韩门。恸矣心丧重，凄然手泽存。江声助悲些，莫返大夫魂。
挽钝斋先生许象州三首·其一
作者：李昴英
朝代：宋

家学存斋授，渊源自晦庵。魁文行海内，师道重天南。衔未冰条一，州才刀梦三。芳名却千载，俎豆拜祠龛。
挽钝斋先生许象州三首·其一
作者：李昴英
朝代：宋

家学存斋授，渊源自晦庵。
魁文行海内，师道重天南。
衔未冰条一，州纔刀梦三。
芳名却千载，俎豆拜祠龛。
挽钝斋先生许象州三首·其三
作者：李昴英
朝代：宋

丈席即之温，终身佩一言。栋梁失安定，山斗惨韩门。恸矣心丧重，凄然手泽存。江声助悲些，莫返大夫魂。
挽钝斋先生许象州三首·其三
作者：李昴英
朝代：宋

丈席即之温，终身佩一言。
栋樑失安定，山斗惨韩门。
恸矣心丧重，凄然手泽存。
江声助悲些，莫返大夫魂。
挽钝斋先生许象州三首·其二
作者：李昴英
朝代：宋
体裁：五言律诗

义重人谁及，高风有古人。己田分友子，黎事保羁臣。抱负耕莘志，依稀陋巷仁。丹青遗像在，难写道心真。
採陽軒
作者：李昴英
朝代：宋

看盡西園十里梅，黄昏寒月趁人回。
要圓一段清游事，更訪仙宮索茗杯。
摸魚兒
作者：李昴英
朝代：宋

怪朝來、片紅初瘦，半分春事風雨。丹山碧水含離恨，有腳陽春難駐。芳草渡。似叫住東君，滿樹黃鸝語。無端杜宇。報採石磯頭，驚濤屋大，寒色要春護。陽關唱，畫鷁徘徊東渚。相逢知又何處。摩挲老劍雄心在，對酒細評今古。君此去。幾萬裡東南，隻手擎天柱。長生壽母。更穩步安輿，三槐堂上，好看綵衣舞。
摸魚兒
作者：李昴英
朝代：宋

曉風痴、繡簾低舞。霏霏香碎紅雨。燕忙鶯懶春無賴，懶為好花遮護。渾不顧。費多少工夫，做得芳菲聚。休顰百五。卻自恨新年，遊疏醉少，光景恁虛度。猊煙瘦，困起庭陰正午。遊絲飛絮無據。千林溼翠須臾遍，難綠鬢根霜縷。愁絕處。怎忍聽，聲聲杜宇深深樹。東君寄語。道去也還來，後期長在，紫陌歲相遇。
摸魚兒
作者：李昴英
朝代：宋

繞西園、粉籠千雉，鏡池屏石天造。主人意匠工收拾，華屋落成聞早。輪奐巧。望縹緲、五雲深處移蓬島。油幢羽葆。指貔虎長驅，鯨鯤網取，電走捷旗報。鐃吹髮，回廡連屯飲犒。海山波靜煙掃。綸巾蕭散環珠履，春滿綠楊芳草。人境好。是握穗五翁，福地無塵到。芝書在道。便整頓乾坤，經營萬宇，棟國要元老。
摸鱼儿 其三 五羊郡圃筑壮猷堂落成
作者：李昴英
朝代：宋
体裁：词

绕西园、粉笼千雉，镜池屏石天造。主人意匠工收拾，华屋落成闻早。轮奂巧。望缥缈、五云深处移蓬岛。油幢羽葆。指貔虎长驱，鲸鲲网取，电走捷旗报。铙吹发，回庑连屯饮犒。海山波静烟扫。纶巾萧散环珠履，春满绿杨芳草。人境好。是握穗五翁，福地无尘到。芝书在道。便整顿乾坤，经营万宇，栋国要元老。
摸鱼儿 其二 用古“买陂塘旋栽杨柳”韵
作者：李昴英
朝代：宋

敞茅堂、茂林环翠，苔矶低蘸烟浦。青蓑混入渔家社，斜日断桥船聚。真乐处。坐芳草，瓦樽满酒频频注。皋禽自舞。惯松径穿云，梅村踏雪，朗笑自来去。车乘坠，争似修筇稳步。前尘回首俱误。安闲得在中年好，抱瓮尚堪蔬圃。高眼觑。算不识、人间宠辱除巢许。风篁解语。应共笑群狙，无端喜怒，三四计朝暮。
摸鱼儿·怪朝来、片红初瘦
作者：李昴英
朝代：宋
体裁：词

怪朝来、片红初瘦，半分春事风雨。丹山碧水含离恨，有脚阳春难驻。芳草渡。似叫住东君，满树黄鹂语。无端杜宇。报采石矶头，惊涛屋大，寒色要春护。阳关唱，画鹢徘徊东渚。相逢知又何处。摩挲老剑雄心在，对酒细评今古。君此去。几万里东南，只手擎天柱。长生寿母。更稳步安舆，三槐堂上，好看彩衣舞。
摸鱼儿·敞茅堂、茂林环翠
作者：李昴英
朝代：宋
体裁：词

敞茅堂、茂林环翠，苔矶低蘸烟浦。
青蓑混入渔家社，斜日断桥船聚。
真乐处。
坐芳草，瓦樽满酒频频注。
皋禽自舞。
惯松迳穿云，梅村踏雪，朗笑自来去。
车乘坠，争似修筇稳步。
前尘回首俱误。
安闲得在中年好，抱瓮尚堪蔬圃。
高眼觑。
算不识、人间宠辱除巢许。
风篁解语。
应共笑群狙，无端喜怒，三四计朝暮。
摸鱼儿·晓风痴、绣帘低舞
作者：李昴英
朝代：宋
体裁：词

晓风痴、绣帘低舞。霏霏香碎红雨。燕忙莺懒春无赖，懒为好花遮护。浑不顾。费多少工夫，做得芳菲聚。休颦百五。却自恨新年，游疏醉少，光景恁虚度。猊烟瘦，困起庭阴正午。游丝飞絮无据。千林湿翠须臾遍，难绿鬓根霜缕。愁绝处。怎忍听，声声杜宇深深树。东君寄语。道去也还来，后期长在，紫陌岁相遇。
摸鱼儿·绕西园、粉笼千雉
作者：李昴英
朝代：宋

绕西园、粉笼千雉，镜池屏石天造。
主人意匠工收拾，华屋落成闻早。
轮奂巧。
望缥缈、五云深处移蓬岛。
油幢羽葆。
指貔虎长驱，鲸鲲网取，电走捷旗报。
铙吹发，回庑连屯饮犒。
海山波静烟扫。
纶巾萧散环珠履，春满绿杨芳草。
人境好。
是握穗五翁，福地无尘到。
芝书在道。
便整顿干坤，经营万宇，栋国要元老。
是日至馬祖巖和前韻
作者：李昴英
朝代：宋

九秋天地香，贛産饒木犀。
登高詣其巔，風健戲馬嘶。
偷得一日閑，古錦奚奴携。
秋陽閣霏雨，飛蓋換障泥。
舉揚馬祖禪，拂摩老坡題。
菊萸勸人飲，猛吞玉東西。
凭闌視九州，莽蒼烟水低。
如何昌黎翁，華嶺須縛梯。
野性淡無嗜，所樂惟山溪。
每羞名利區，得失爭蟲雞。
意行契真趣，荒苔踏成蹊。
嘉辰且盡歡，聚散或不齊。
是日至马祖岩和前韵
作者：李昴英
朝代：宋
体裁：古风

九秋天地香，赣产饶木犀。登高诣其巅，风健戏马嘶。偷得一日闲，古锦奚奴携。秋阳阁霏雨，飞盖换障泥。举扬马祖禅，拂摩老坡题。菊萸劝人饮，猛吞玉东西。凭阑视九州，莽苍烟水低。如何昌黎翁，华岭须缚梯。野性淡无嗜，所乐惟山溪。每羞名利区，得失争虫鸡。意行契真趣，荒苔踏成蹊。嘉辰且尽欢，聚散或不齐。
景泰寺
作者：李昴英
朝代：宋
体裁：五言律诗

树合疑山尽，攀缘有路通。远鸦追夕照，低雁压西风。瀑势雷虚壑，松声浪半空。凭栏僧指似，涨雾是城中。
景泰寺
作者：李昴英
朝代：宋

樹合疑山盡，攀緣有路通。
遠鴉追夕照，低雁壓西風。
瀑勢雷虛壑，松聲浪半空。
凭欄僧指似，漲霧是城中。
書龍頭義約簿二首·其一
作者：李昴英
朝代：宋

桂菊風香造榜天，門標捷幟地流錢。
筆端快便行年順，騎鶴纏腰身兩全。
書龍頭義約簿二首·其二
作者：李昴英
朝代：宋

鵰鶚聯翻二十名，看看金榜是同盟。
河南人面分明見，盡說龍頭讖已成。
樵者
作者：李昴英
朝代：宋
体裁：五言律诗

近道其樵者，劳哉食束薪。运斤碎盘错，荷担下嶙峋。恐是仙王质，何须贵买臣。路傍迎一笑，笑我绊簪绅。
樵者
作者：李昴英
朝代：宋

近道其樵者，勞哉食束薪。
運斤碎盤錯，荷擔下嶙峋。
恐是仙王質，何須貴買臣。
路傍迎一笑，笑我絆簪紳。
武夷觀
作者：李昴英
朝代：宋

閑乘石罅船，又到浙江邊。
回向初心地，皈依古洞天。
成丹呼鶴舞，噴酒起龍眠。
雨意偏留客，杯茶定宿緣。
武夷观
作者：李昴英
朝代：宋
体裁：五言律诗

闲乘石罅船，又到浙江边。回向初心地，皈依古洞天。成丹呼鹤舞，喷酒起龙眠。雨意偏留客，杯茶定宿缘。
水調歌頭
作者：李昴英
朝代：宋

地位到公輔，耆艾過稀年。幾人兼此二美，而況是名賢。松柏蒼然長健，薑桂老來越辣，勁氣九秋天。鯁鯁攖鱗語，不改鐵心堅。說武夷，同此月，瑞三仙。公雖居後，瑰奇偉特卻光前。續得紫陽脈絡，了卻西山事業，舟楫濟商川。飲對黃花榭，一酌歲三千。
水調歌頭
作者：李昴英
朝代：宋

萬頃黃灣口，千仞白雲頭。一亭收拾，便覺炎海豁清秋。潮候朝昏來去，山色雨晴濃淡，天末送雙眸。絕域遠煙外，高浪舞連艘。風景別，勝滕閣，壓黃樓。胡床老子，醉揮珠玉落南州。穩駕大鵬八極，叱起仙羊五石，飛佩過丹丘。一笑人間世，機動早驚鷗。
水調歌頭
作者：李昴英
朝代：宋

郭外足幽勝，潮入漲溪流。舫齋小小一葉，老子日遨遊。管領白蘋紅蓼，披戴綠蓑青箬，直釣任沈浮。玉樓胞鱸膾，雪陣狎沙鷗。箇中眠，箇中坐，箇中謳。箇中收拾詩料，觴客箇中留。休羨乘槎博望，且聽洞簫赤壁，樂處是瀛洲。日月蕩雙槳，天地一虛舟。
水調歌頭
作者：李昴英
朝代：宋

野趣在城市，崛起此臺高。誰移蓬島，馮夷夜半策靈鰲。十萬人家甃碧，四面峰巒湧翠，遠岫拍銀濤。插漢筆雙塔，簸兩葉輕舠。我乘風，時一到，共嬉遨。江山無復偃蹇，彈壓有詩豪。寶劍孤橫星動，鐵笛一聲雲裂，寒月冰宮袍。滄海一杯酒，世界眇鴻毛。
水调歌头 其一 题舫斋
作者：李昴英
朝代：宋

郭外足幽胜，潮入涨溪流。舫斋小小一叶，老子日遨游。管领白蘋红蓼，披戴绿蓑青箬，直钓任沈浮。玉楼饱鲈脍，雪阵狎沙鸥。个中眠，个中坐，个中讴。个中收拾诗料，觞客个中留。休羡乘槎博望，且听洞箫赤壁，乐处是瀛洲。日月荡双桨，天地一虚舟。
水调歌头 其一 题舫斋
作者：李昴英
朝代：宋
体裁：词

郭外足幽胜，潮入涨溪流。舫斋小小一叶，老子日遨游。管领白蘋红蓼，披戴绿蓑青箬，直钓任沈浮。玉缕饱鲈鲙，雪阵狎沙鸥。个中眠，个中坐，个中讴。个中收拾诗料，觞客个中留。休羡乘槎博望，且听洞箫赤壁，乐处是瀛洲。日月荡双桨，天地一虚舟。
水调歌头 其二 题斗南楼和刘朔斋韵
作者：李昴英
朝代：宋
体裁：词

万顷黄湾口，千仞白云头。一亭收拾，便觉炎海豁清秋。潮候朝昏来去，山色雨晴浓淡，天末送双眸。绝域远烟外，高浪舞连艘。风景别，胜滕阁，压黄楼。胡床老子，醉挥珠玉落南州。稳驾大鹏八极，叱起仙羊五石，飞佩过丹邱。一笑人间世，机动早惊鸥。
水调歌头·地位到公辅
作者：李昴英
朝代：宋
体裁：词

地位到公辅，耆艾过稀年。几人兼此二美，而况是名贤。松柏苍然长健，姜桂老来越辣，劲气九秋天。鲠鲠撄鳞语，不改铁心坚。说武夷，同此月，瑞三仙。公虽居后，瑰奇伟特却光前。续得紫阳脉络，了却西山事业，舟楫济商川。饮对黄花榭，一酌岁三千。
水调歌头·郭外足幽胜
作者：李昴英
朝代：宋
体裁：词

郭外足幽胜，潮入涨溪流。
舫斋小小一叶，老子日遨游。
管领白苹红蓼，披戴绿蓑青箬，直钓任沈浮。
玉楼胞鲈脍，雪阵狎沙鸥。
个中眠，个中坐，个中讴。
个中收拾诗料，觞客个中留。
休羡乘槎博望，且听洞箫赤壁，乐处是瀛洲。
日月荡双桨，天地一虚舟。
水调歌头·野趣在城市
作者：李昴英
朝代：宋
体裁：词

野趣在城市，崛起此台高。谁移蓬岛，冯夷夜半策灵鳌。十万人家甃碧，四面峰峦涌翠，远岫拍银涛。插汉笔双塔，簸两叶轻舠。我乘风，时一到，共嬉遨。江山无复偃蹇，弹压有诗豪。宝剑孤横星动，铁笛一声云裂，寒月冰宫袍。沧海一杯酒，世界眇鸿毛。
水调歌头·题斗南楼和刘朔斋韵
作者：李昴英
朝代：宋
体裁：词

万顷黄湾口，千仞白云头。一亭收拾，便觉炎海豁清秋。潮候朝昏来去，山色雨晴浓淡，天末送双眸。绝域远烟外，高浪舞连艘。风景别，胜滕阁，压黄楼。胡床老子，醉挥珠玉落南州。稳驾大鹏八极，叱起仙羊五石，飞佩过丹丘。一笑人间世，机动早惊鸥。
水调歌头（题舫斋）
作者：李昴英
朝代：宋

郭外足幽胜，潮入涨溪流。舫斋小小一叶，老子日遨游。管领白苹红蓼，披戴绿蓑青箬，直钓任沈浮。玉缕饱鲈鲙，雪阵狎沙鸥。个中眠，个中坐，个中讴。个中收拾诗料，觞客个中留。休羡乘槎博望，且听洞箫赤壁，乐处是瀛洲。日月汤双桨，天地一虚舟。
水龙吟 其二 和吴宪韵，且坚郁孤同游之约
作者：李昴英
朝代：宋
体裁：词

驿飞稳驾高秋，迎人满目清新景。秋还有色，芙蓉照水，晨妆对镜。雪卷寒芦，字横过雁，渡浮孤艇。是骚人行处，腔风调月，香满袖、过梅岭。断岸烟收人静。雨声乾、桐疏枫冷。掀髯独笑，仙翁起舞，卧龙呼醒。近小阳春，为梅也合，迟迟鞭影。更郁孤、一笑追欢，料得坡翁首肯。
水龙吟 其二 和吴宪韵，且坚郁孤同游之约
作者：李昴英
朝代：宋
体裁：词

驿飞稳驾高秋，迎人满目清新景。秋还有色，芙蓉照水，晨妆对镜。雪捲寒芦，字横过雁，渡浮孤艇。是骚人行处，腔风调月，香满袖、过梅岭。断岸烟收人静。雨声乾、桐疏枫冷。掀髯独笑，仙翁起舞，卧龙呼醒。近小阳春，为梅也合，迟迟鞭影。更郁孤、一笑追欢，料得坡翁首肯。
水龙吟·唱恭初意如何
作者：李昴英
朝代：宋
体裁：词

唱恭初意如何，朅来五十三年矣。犁锄颇熟，诗书粗解，簪绅聊耳。自信柴愚，真成汲戆，却无刘腻。向高秋初度，同时有菊，淡相对、风霜里。最癖登山临水。又何心、蜗名蝇利。俗缘未了，强教肉食，何曾知味。无事微吟，会心微笑，逢场微醉。把日生、只恁安排，领取百十二岁。
水龙吟·驿飞稳驾高秋
作者：李昴英
朝代：宋

驿飞稳驾高秋，迎人满目清新景。
秋还有色，芙蓉照水，晨妆对镜。
雪卷寒芦，字横过雁，渡浮孤艇。
是骚人行处，腔风调月，香满袖、过梅岭。
断岸烟收人静。
雨声干、桐疏枫冷。
掀髯独笑，仙翁起舞，卧龙呼醒。
近小阳春，为梅也合，迟迟鞭影。
更郁孤、一笑追欢，料得坡翁首肯。
水龙吟（观竞渡）
作者：李昴英
朝代：宋
体裁：词

碧潭新涨浮花，柳阴稠绿波痕腻。一声雷鼓，半空雪浪，双龙惊起。气压鲸鲵，怒掀鳞鬣，擘开烟水。算战争蛮触，雌雄汉楚，总皆一场如此。点额许教借一，得头筹、欢呼震地。翻嗤浮世，要津搀进，奔波逐利。斗了还休，倩渠衔寄，三闾角黍。会风云、快出为霖，可但颔明珠睡。
池州溪桥
作者：李昴英
朝代：宋
体裁：七言绝句

万里长江吸一杯，等闲袖剑九华来。溪桥独坐无人识，又驾长风跨鹤回。
池州溪橋
作者：李昴英
朝代：宋

萬里長江吸一盃，等閑袖劍九華來。
溪橋獨坐無人識，又駕長風跨鶴回。
沁园春（监司元宵招饮不赴）
作者：李昴英
朝代：宋
体裁：词

才到中年，节物浑闲，赏心顿轻。据随分东风，瓶簪柳雪，应时灯夜，棚缀莲星。自一家春，也三杯酒，巧茧堆香笑语声。又何须，听那西楼弦管，南陌箫笙。平生。黄卷青灯。肯珠翠奢华八尺檠。欲趁队闲嬉，雕鞍宝马，回头猛忆，破案囊萤。邻曲渔歌，庭除鹤舞，尘外冰轮彻骨清。人闲处，这炯然方寸，一点长明。
河南扫松访古胜寺不遇主僧
作者：李昴英
朝代：宋

主僧走城磨馿儿，廊僧闭门缩头龟。
长髮行者披鹑衣，瀹我苦茗行相随。
禅床破簟客自展，急呼苍头挥大扇。
卧到夕阳暑力软，归趁潮平柁流转。
河南扫松访古胜寺不遇主僧
作者：李昴英
朝代：宋

主僧走城磨驴儿，廊僧闭门缩头龟。长发行者披鹑衣，瀹我苦茗行相随。禅床破簟客自展，急呼苍头挥大扇。卧到夕阳暑力软，归趁潮平柁流转。
河南掃松訪古勝寺不遇主僧
作者：李昴英
朝代：宋

主僧走城磨馿兒，廊僧閉門縮頭龜。
長髮行者披鶉衣，瀹我苦茗行相隨。
禪床破簟客自展，急呼蒼頭揮大扇。
卧到夕陽暑力軟，歸趁潮平柁流轉。
浄慈释刺血写经赞
作者：李昴英
朝代：宋

此经如筏，写之着相。
而刺血写，妄中之妄。
经诸佛说，血父母生。
何浄何垢，等为前尘。
末法阇梨，沉酣入骨。
一毫且靳，而况于血。
血犹可舍，是知身幻。
大痛一回，直须臂断。
浄慈釋刺血寫經贊
作者：李昴英
朝代：宋

此經如筏，寫之著相。
而刺血寫，妄中之妄。
經諸佛說，血父母生。
何浄何垢，等爲前塵。
末法闍梨，沉酣入骨。
一毫且靳，而况於血。
血猶可舍，是知身幻。
大痛一囘，直須臂斷。
浣溪沙
作者：李昴英
朝代：宋

筍玉纖纖拍扇紈。戲拈荷葉起文鴛。水亭初試小龍團。拜月深深頻祝願，花枝低壓髻雲偏。倩人解夢語喧喧。
浣溪沙·笋玉纤纤拍扇纨
作者：李昴英
朝代：宋
体裁：词

笋玉纤纤拍扇纨。戏拈荷叶起文鸳。水亭初试小龙团。拜月深深频祝愿，花枝低压髻云偏。倩人解梦语喧喧。
渔家傲
作者：李昴英
朝代：宋
体裁：词

重著夹罗犹怯冷。隔帘拜祝团圆镜。取片龙涎安古鼎。香閤静。横窗写出梅花影。寒鹊颤枝飞不定。回纹刺就更筹永。小玉欣眠呼不醒。霜气紧。丽谯吹动梅花引。
渔家傲
作者：李昴英
朝代：宋
体裁：词

重著夹罗犹怯冷。隔帘拜祝团圆镜。取片龙涎安古鼎。香阁静。横窗写出梅花影。寒鹊颤枝飞不定。回纹刺就更筹永。小玉欣眠呼不醒。霜气紧。丽谯吹动梅花引。
渔家傲·重着夹罗犹怯冷
作者：李昴英
朝代：宋

重着夹罗犹怯冷。
隔帘拜祝团圆镜。
取片龙涎安古鼎。
香阁静。
横窗写出梅花影。
寒鹊颤枝飞不定。
回纹刺就更筹永。
小玉欣眠呼不醒。
霜气紧。
丽谯吹动梅花引。
游峡山和东坡韵
作者：李昴英
朝代：宋
体裁：古风

双虬挟泓玉，奥入百转湾。向无长公诗，草木今何颜。此山二百年，偃蹇客往还。长风驾余舟，老人急开关。逢迎欠高僧，喜有识面山。平生癖幽壑，便合茅三间。君命何敢留，归棹随赐还。惭愧和光翁，笑指青童鬟。
满江红
作者：李昴英
朝代：宋
体裁：词

人似梅花，峭玉立、岁寒风节。
新圃辟、种梅千树，幻成南雪。
池碎瀑声荷捧雨，径涵秋影篁筛月。
唤石君、错落坐庭前，红尘绝。
嫌聒耳，□筝戛。
慵著眼，俳优狎。
但一觞一咏，放怀开阔。
涌地池亭工掩映，擎天柱石觇施设。
待枝头、金颗可调羹，休轻折。
满江红 其一 江西持宪节、登高作
作者：李昴英
朝代：宋
体裁：词

薄冷催霜，碧空豁、飞鸿斜度。恰九日、御风绝顶，下看尘宇。滕阁芳筵笺笔妙，龙山胜践旌旗驻。料山灵、也要可人游，成佳趣。吹帽堕，羞千古。题饧字，非吾侣。却坐间著得，煮茶桑苧。万里寒云迷北斗，望远峰夕照频西顾。且满浮、大白送黄花，剑休舞。
满江红 其二 和刘朔斋节亭韵
作者：李昴英
朝代：宋
体裁：词

人似梅花，峭玉立、岁寒风节。新圃辟、种梅千树，幻成南雪。池碎瀑声荷捧雨，径涵秋影篁筛月。唤石君、错落坐庭前，红尘绝。嫌聒耳，秦筝戛。慵著眼，俳优狎。但一觞一咏，放怀开阔。涌地池亭工掩映，擎天柱石觇施设。待枝头、金颗可调羹，休轻折。
满江红·人似梅花
作者：李昴英
朝代：宋

人似梅花，峭玉立、岁寒风节。
新圃辟、种梅千树，幻成南雪。
池碎瀑声荷捧雨，径涵秋影篁筛月。
唤石君、错落坐庭前，红尘绝。
嫌聒耳，□筝戛。
慵着眼，俳优狎。
但一觞一咏，放怀开阔。
涌地池亭工掩映，擎天柱石觇施设。
待枝头、金颗可调羹，休轻折。
满江红·人似梅花
作者：李昴英
朝代：宋

人似梅花，峭玉立、岁寒风节。新圃辟、种梅千树，幻成南雪。池碎瀑声荷捧雨，径涵秋影篁筛月。唤石君、错落坐庭前，红尘绝。嫌聒耳，？筝戛。慵著眼，俳优狎。但一觞一咏，放怀开阔。涌地池亭工掩映，擎天柱石觇施设。待枝头、金颗可调羹，休轻折。
满江红·薄冷催霜
作者：李昴英
朝代：宋

薄冷催霜，碧空豁、飞鸿斜度。
□九日、御风绝顶，下看尘宇。
滕阁芳筵笺笔妙，龙山胜践旌旗驻。
料山灵、也要可人游，成佳趣。
吹帽堕，羞千古。
题饧字，非吾侣。
却坐间着得，煮茶桑苎。
万里寒云迷北斗，望远峰夕照频西顾。
且满浮、大白送黄花，剑休舞。
满江红（江西持宪节、登高作）
作者：李昴英
朝代：宋
体裁：词

薄冷催霜，碧空豁、飞鸿斜度。□九日、御风绝顶，下看尘宇。滕阁芳筵笺笔妙，龙山胜践旌旗驻。料山灵、也要可人游，成佳趣。吹帽堕，羞千古。题饧字，非吾侣。却坐间著得，煮茶桑苎。万里寒云迷北斗，望远峰夕照频西顾。且满浮、大白送黄花，剑休舞。
滿江紅
作者：李昴英
朝代：宋

人似梅花，峭玉立、歲寒風節。新圃闢、種梅千樹，幻成南雪。池碎瀑聲荷捧雨，徑涵秋影篁篩月。喚石君、錯落坐庭前，紅塵絕。嫌聒耳，□箏戛。慵著眼，俳優狎。但一觴一詠，放懷開闊。湧地池亭工掩映，擎天柱石覘施設。待枝頭、金顆可調羹，休輕折。
漁家傲
作者：李昴英
朝代：宋

重著夾羅猶怯冷。隔簾拜祝團圓鏡。取片龍涎安古鼎。香閣靜。橫窗寫出梅花影。寒鵲顫枝飛不定。回紋刺就更籌永。小玉欣眠呼不醒。霜氣緊。麗譙吹動梅花引。
灵洲
作者：李昴英
朝代：宋
体裁：七言绝句

眼前无限往来舟，射利干名不肯休。少见人心如此寺，屹然砥柱在中流。
瑞鹤仙（甲辰灯夕）
作者：李昴英
朝代：宋
体裁：词

玉城春不夜。映月璧寒流，烛蕖光射。鳌山海云驾。拥遨头箫鼓，锦旗红亚。东风近也。趁乐岁、良辰多暇。想阳和、早遍南州，暖得柳娇桃冶。堪画。纱笼夹道，露重花珠，尘吹兰麝。歌朋舞社。玉梅转，闹蛾耍。且茧占先探，芋郎戏巧，又卜紫姑灯下。听欢声、犹自未归，钿车宝马。
用人韵送梅纠梁现
作者：李昴英
朝代：宋
体裁：七言律诗

征鞍风软踏香尘，又送斯人南海濒。纠郡正资宾画重，洗冤须放笔头春。勉期圣处功夫到，肯学世间儿女颦。五瘴由心今一洗，笑渠辟瘴嚼人频。
用人韻送梅糾梁現
作者：李昴英
朝代：宋

征鞍風軟踏香塵，又送斯人南海瀕。
糾郡正資賓畫重，洗冤須放筆頭春。
勉期聖處功夫到，肯學世間兒女顰。
五瘴由心今一洗，笑渠辟瘴嚼人頻。
用前韵送潘上舍
作者：李昴英
朝代：宋
体裁：五言律诗

谦为贤业址，取履卜封留。笔下千钧弩，胸中万斛舟。椿庭闻诲语，米廪友名流。连捷归蓝绶，邻翁好话头。
用前韻送潘上舍
作者：李昴英
朝代：宋

謙爲賢業址，取履卜封留。
筆下千鈞弩，胸中萬斛舟。
椿庭聞誨語，米廩友名流。
連捷歸藍綬，鄰翁好話頭。
登峡山疾风甚雨
作者：李昴英
朝代：宋

长风吹裂碧云堆，捲取银河泻下来。
雨搅犀潭千尺浪，烟遮龙窟一声雷。
松翁偃盖岩隈立，猿女穿萝洞裏回。
旧事兰亭好拈出，婆娑溪曲共流杯。
登峡山疾风甚雨
作者：李昴英
朝代：宋

长风吹裂碧云堆，捲取银河泻下来。雨搅犀潭千尺浪，烟遮龙窟一声雷。松翁偃盖岩隈立，猿女穿萝洞里回。旧事兰亭好拈出，婆娑溪曲共流杯。
登峽山疾風甚雨
作者：李昴英
朝代：宋

長風吹裂碧雲堆，捲取銀河瀉下來。
雨攪犀潭千尺浪，煙遮龍窟一聲雷。
松翁偃蓋巖隈立，猿女穿蘿洞裏囘。
舊事蘭亭好拈出，婆娑溪曲共流杯。
白云山见五色雀
作者：李昴英
朝代：宋
体裁：五言律诗

罗浮禽五色，创见此山椒。锦羽嬉同坠，铁冠迁最乔。疑随仙驭过，喜趁白云招。贵客非关我，劳渠千里遥。
白云狮子峰望罗浮
作者：李昴英
朝代：宋
体裁：七言绝句

不到罗浮瞥六年，后期几误铁桥仙。远云不隔山真面，西麓原同第七天。
白云登阁
作者：李昴英
朝代：宋

白云捧拥到危巅，杰阁翚飞倚半天。谷响颇疑吟木客，潮回坐见变桑田。几重山隔几重海，一日身闲一日仙。真乐无如会心处，林花野鸟亦欣然。
白云登阁
作者：李昴英
朝代：宋

白云捧拥到危巅，杰阁翚飞倚半天。
谷响颇疑吟木客，潮回坐见变桑田。
几重山隔几重海，一日身闲一日僊。
真乐无如会心处，林花野鸟亦欣然。
白雲山見五色雀
作者：李昴英
朝代：宋

羅浮禽五色，創見此山椒。
錦羽嬉同墜，鐵冠遷最喬。
疑隨仙馭過，喜趁白雲招。
貴客非關我，勞渠千里遥。
白雲獅子峰望羅浮
作者：李昴英
朝代：宋

不到羅浮瞥六年，後期幾誤鐵橋仙。
遠雲不隔山真面，西麓原同第七天。
白雲登閣
作者：李昴英
朝代：宋

白雲捧擁到危巔，傑閣翬飛倚半天。
谷響頗疑吟木客，潮囘坐見變桑田。
幾重山隔幾重海，一日身閑一日僊。
真樂無如會心處，林花野鳥亦欣然。
看僧披剃
作者：李昴英
朝代：宋

尔教言无相，谁教蜕发毛。虚名犹度牒，多事更方袍。父认师传的，年推戒腊高。冠巾何不可，只要断尘劳。
看僧披剃
作者：李昴英
朝代：宋

尔教言无相，谁教蜕髮毛。
虚名犹度牒，多事更方袍。
父认师传的，年推戒腊高。
冠巾何不可，只要断尘劳。
看僧披剃
作者：李昴英
朝代：宋

爾教言無相，誰教蛻髮毛。
虛名猶度牒，多事更方袍。
父認師傳的，年推戒臘高。
冠巾何不可，只要斷塵勞。
碧霄
作者：李昴英
朝代：宋
体裁：七言律诗

未到白云先碧霄，瘦藤支我上山腰。烟横远树醉眸豁，竹引清泉尘虑浇。酒滴松根和露饮，茶烹石鼎抱茅烧。平生不被利名锁，半掩柴扉听晚樵。
碧霄
作者：李昴英
朝代：宋

未到白雲先碧霄，瘦藤支我上山腰。
煙橫遠樹醉眸豁，竹引清泉塵慮澆。
酒滴松根和露飲，茶烹石鼎抱茅燒。
平生不被利名鎖，半掩柴扉聽晚樵。
示儿用许广文韵
作者：李昴英
朝代：宋

斐然狂简不知非，席帽何时免诮讥。官样词章惟典雅，心腔理义要深几。各随鹏鴳高低适，一笑鸡虫得失微。偶未成名儿勿恨，我方追悔蹈文闱。
示儿用许广文韵
作者：李昴英
朝代：宋

斐然狂简不知非，席帽何时免诮讥。
官样词章惟典雅，心腔理义要深几。
各随鹏鷃高低适，一笑鸡虫得失微。
偶未成名儿勿恨，我方追悔蹈文闱。
示兒用許廣文韻
作者：李昴英
朝代：宋

斐然狂簡不知非，席帽何時免誚譏。
官樣詞章惟典雅，心腔理義要深幾。
各隨鵬鷃高低適，一笑雞蟲得失微。
偶未成名兒勿恨，我方追悔蹈文闈。
秋試已近用韻勉兒輩
作者：李昴英
朝代：宋

鄴軸輪囷數世藏，乃翁曾讀被龍光。
詩書有種芥拾紫，科舉催人槐落黄。
學到自然名盛大，文工更要理深長。
歲當酉戌吾家旺，月府先教竇桂香。
秋试已近用韵勉儿辈
作者：李昴英
朝代：宋
体裁：七言律诗

邺轴轮囷数世藏，乃翁曾读被龙光。诗书有种芥拾紫，科举催人槐落黄。学到自然名盛大，文工更要理深长。岁当酉戌吾家旺，月府先教窦桂香。
紀事保林尉韻
作者：李昴英
朝代：宋

清晨風日闢群陰，一紙三熏上帝臨。
或者貪功頻滑手，毅然奮筆特誅心。
冤辭頼有由言折，聖世難施漢法沉。
此舉豈謀身禍福，祗憐無罪縶南音。
維摩贊
作者：李昴英
朝代：宋

丈室著不得文殊，衆香國裏薰教臭。
無端詐病却成喑，只爲從前多業口。
纪事保林尉韵
作者：李昴英
朝代：宋

清晨风日辟群阴，一纸三熏上帝临。或者贪功频滑手，毅然奋笔特诛心。冤辞赖有由言折，圣世难施汉法沉。此举岂谋身祸福，祗怜无罪絷南音。
纪事保林尉韵
作者：李昴英
朝代：宋

清晨风日闢群阴，一纸三熏上帝临。
或者贪功频滑手，毅然奋笔特诛心。
冤辞頼有由言折，圣世难施汉法沉。
此举岂谋身祸福，祗怜无罪絷南音。
维摩赞
作者：李昴英
朝代：宋

丈室着不得文殊，众香国裏熏教臭。
无端诈病却成喑，只为从前多业口。
维摩赞
作者：李昴英
朝代：宋

丈室著不得文殊，众香国里薰教臭。无端诈病却成喑，只为从前多业口。
罗浮何君佑夫相访惠诗又出所作水墨鱼戏题卷末
作者：李昴英
朝代：宋

山头钓引千钧鱼，铁桥曾逢稚川奴。
风波平地误点额，戏取墨汁翻糢糊。
纵观濠上契妙趣，浩浩胸次涵江湖。
墨云忽从砚池起，拨剌跳出形模殊。
大鱼腾骧撼风雨，小鱼琐碎游荇蒲。
技如元放几许奇，金盘一箇松江鲈。
试张亭前涨波影，舂锄飞下傍睢盱。
世间画史少活笔，描写终类鲋肆枯。
文溪一湾浮钓徒，欠得龙眠为严濑羊裘图。
罗浮何君祐夫相访惠诗又出所作水墨鱼戏题卷末
作者：李昴英
朝代：宋

山头钓引千钧鱼，铁桥曾逢稚川奴。风波平地误点额，戏取墨汁翻模糊。纵观濠上契妙趣，浩浩胸次涵江湖。墨云忽从砚池起，拨剌跳出形模殊。大鱼腾骧撼风雨，小鱼琐碎游荇蒲。技如元放几许奇，金盘一个松江鲈。试张亭前涨波影，舂锄飞下傍睢盱。世间画史少活笔，描写终类鲋肆枯。文溪一湾浮钓徒，欠得龙眠为严濑羊裘图。
罗浮国醮
作者：李昴英
朝代：宋

霓氅蹁跹拜玉宸，发挥道德五千文。步虚夜半千山月，朝斗空中五色云。风雨若时昌国运，乾坤齐寿祝吾君。贤侯方寸精诚积，散作丰湖叶气薰。
罗浮国醮
作者：李昴英
朝代：宋

霓氅蹁跹拜玉宸，发挥道德五千文。
步虚夜半千山月，朝斗空中五色云。
风雨若时昌国运，干坤齐寿祝吾君。
贤侯方寸精诚积，散作丰湖叶气熏。
罗浮峒长宝谷王宁素送药瓢
作者：李昴英
朝代：宋
体裁：七言律诗

久矣深山炼鹤形，闻呼峒长又逃名。断崖怪木人稀迹，乱石奔泉涧有声。剑定通神收古匣，棋聊供玩戏纹枰。药瓢解赠宁无意，重到孤庵论养生。
罗浮桃源峒
作者：李昴英
朝代：宋
体裁：七言绝句

灵符锁尽穴中蛇，深入千岩处士家。峒户隔云呼不应，时时流水出桃花。
罗浮梁弥僊游烂柯山赠以曲筇方笠
作者：李昴英
朝代：宋
体裁：七言绝句

葛坡龙竹东坡笠，合伴山人到洞天。柯烂想应留斧在，凭君试问石桥仙。
罗浮飞云顶
作者：李昴英
朝代：宋

山行颇觉思悠然，游遍仙家几洞天。登见日亭风刮面，立飞云顶月齐肩。稚川翁有烧丹灶，景泰师留卓锡泉。我得真人金石诀，无求自可享长年。
罗浮飞云顶
作者：李昴英
朝代：宋

山行颇觉思悠然，游遍仙家几洞天。
登见日亭风刮面，立飞云顶月齐肩。
稚川翁有烧丹竈，景泰师留卓锡泉。
我得真人金石诀，无求自可享长年。
羅浮何君祐夫相訪惠詩又出所作水墨魚戲題卷末
作者：李昴英
朝代：宋

山頭釣引千鈞魚，鐵橋曾逢稚川奴。
風波平地誤點額，戲取墨汁翻糢糊。
縱觀濠上契妙趣，浩浩胸次涵江湖。
墨雲忽從硯池起，撥剌跳出形模殊。
大魚騰驤撼風雨，小魚瑣碎游荇蒲。
技如元放幾許奇，金盤一箇松江鱸。
試張亭前漲波影，舂鋤飛下傍睢盱。
世間畫史少活筆，描寫終類鮒肆枯。
文溪一灣浮釣徒，欠得龍眠爲嚴瀨羊裘圖。
羅浮國醮
作者：李昴英
朝代：宋

霓氅蹁躚拜玉宸，發揮道德五千文。
步虛夜半千山月，朝斗空中五色雲。
風雨若時昌國運，乾坤齊壽祝吾君。
賢侯方寸精誠積，散作豐湖叶氣薰。
羅浮峒長寶谷王寧素送藥瓢
作者：李昴英
朝代：宋

久矣深山煉鶴形，聞呼峒長又逃名。
斷崖怪木人稀跡，亂石奔泉澗有聲。
劍定通神收古匣，棋聊供玩戲紋枰。
藥瓢解贈寧無意，重到孤菴論養生。
羅浮桃源峒
作者：李昴英
朝代：宋

靈符鎖盡穴中蛇，深入千巖處士家。
峒戶隔雲呼不應，時時流水出桃花。
羅浮梁彌僊游爛柯山贈以曲筇方笠
作者：李昴英
朝代：宋

葛坡龍竹東坡笠，合伴山人到洞天。
柯爛想應留斧在，憑君試問石橋仙。
羅浮飛雲頂
作者：李昴英
朝代：宋

山行頗覺思悠然，游遍仙家幾洞天。
登見日亭風刮面，立飛雲頂月齊肩。
稚川翁有燒丹竈，景泰師留卓錫泉。
我得真人金石訣，無求自可享長年。
美广帅赵平斋拓贡院
作者：李昴英
朝代：宋

围棘千间手拓开，帅幢元是个中来。前峰卓卓尖如笔，正路堂堂稳踏槐。自此鹄袍容万士，浑然龙化出伦魁。南州尽说明年好，依旧科名得上台。
美广帅赵平斋拓贡院
作者：李昴英
朝代：宋

围棘千间手拓开，帅幢元是箇中来。
前峰卓卓尖如笔，正路堂堂稳踏槐。
自此鹄袍容万士，浑然龙化出伦魁。
南州尽说明年好，依旧科名得上台。
美廣帥趙平齋拓貢院
作者：李昴英
朝代：宋

圍棘千間手拓開，帥幢元是箇中來。
前峰卓卓尖如筆，正路堂堂穩踏槐。
自此鵠袍容萬士，渾然龍化出倫魁。
南州盡說明年好，依舊科名得上台。
聞褫閣職免新任之報二首·其一
作者：李昴英
朝代：宋

遠民冤甚草菅芟，抗論公庭出至諴。
且喜一方全性命，何妨三字減頭銜。
機關平地藏深穽，仕宦伶人視戲衫。
五遜州符今免矣，幅巾藜杖可松杉。
聞褫閣職免新任之報二首·其二
作者：李昴英
朝代：宋

狂妄孤臣罪有餘，三年三度掛丹書。
群兒過計愁郎罷，外物浮名總子虛。
只是儒酸真面目，不題道號混樵漁。
親朋欲語澆教醉，休與時人定毀譽。
肇庆府倅王庚应平反广府帅司冤狱诗以纪其事
作者：李昴英
朝代：宋

人生天地间，本是同胞出。
贵贱与贤愚，分殊而理一。
上帝立君师，朝廷设官职。
凡百有司存，各欲尽其责。
一或无人心，何以顺天则。
广南十四州，官吏几满百。
公道孰扶持，田野多菜色。
大桀作威福，小桀肆蝥贼。
周兴而爪牙，郄超而宾客。
君禄君忍欺，天民天弗恤。
贪饕事篚苞，残忍尚徽纆。
可怜田舍翁，骈首膏斧锧。
可怜富家儿，鞭背遭黥墨。
怒气剧炎火，谗言易转石。
恩门甘仰面，墦间争屈膝。
喑哑一世人，天高云雾黑。
岂无贤大夫，留此一綫脉。
堂堂西蜀翁，愤气填胸臆。
尚友周濂溪，拙矣谋身策。
念我同胞人，罹此操戈厄。
苦语为平反，片言天可质。
细阅拙录篇，事事皆阴隲。
孟子谓非人，由其无隠恻。
此翁仁者勇，姦谀诛以笔。
天道本昭昭，彼巧竟何益。
吾皇本好生，桁杨西列棘。
安得百于公，落落参邦国。
肇庆府倅王庚应平反广府帅司冤狱诗以纪其事
作者：李昴英
朝代：宋

人生天地间，本是同胞出。贵贱与贤愚，分殊而理一。上帝立君师，朝廷设官职。凡百有司存，各欲尽其责。一或无人心，何以顺天则。广南十四州，官吏几满百。公道孰扶持，田野多菜色。大桀作威福，小桀肆蝥贼。周兴而爪牙，郤超而宾客。君禄君忍欺，天民天弗恤。贪饕事篚苞，残忍尚徽纆。可怜田舍翁，骈首膏斧锧。可怜富家儿，鞭背遭黥墨。怒气剧炎火，谗言易转石。恩门甘仰面，墦间争屈膝。喑哑一世人，天高云雾黑。岂无贤大夫，留此一线脉。堂堂西蜀翁，愤气填胸臆。尚友周濂溪，拙矣谋身策。念我同胞人，罹此操戈厄。苦语为平反，片言天可质。细阅拙录篇，事事皆阴骘。孟子谓非人，由其无隐恻。此翁仁者勇，奸谀诛以笔。天道本昭昭，彼巧竟何益。吾皇本好生，桁杨西列棘。安得百于公，落落参邦国。
肇慶府倅王庚應平反廣府帥司冤獄詩以紀其事
作者：李昴英
朝代：宋

人生天地間，本是同胞出。
貴賤與賢愚，分殊而理一。
上帝立君師，朝廷設官職。
凡百有司存，各欲盡其責。
一或無人心，何以順天則。
廣南十四州，官吏幾滿百。
公道孰扶持，田野多菜色。
大桀作威福，小桀肆蝥賊。
周興而爪牙，郄超而賓客。
君祿君忍欺，天民天弗恤。
貪饕事篚苞，殘忍尚徽纆。
可憐田舍翁，駢首膏斧鑕。
可憐富家兒，鞭背遭黥墨。
怒氣劇炎火，讒言易轉石。
恩門甘仰面，墦間爭屈膝。
喑啞一世人，天高雲霧黑。
豈無賢大夫，留此一綫脈。
堂堂西蜀翁，憤氣填胸臆。
尚友周濂溪，拙矣謀身策。
念我同胞人，罹此操戈厄。
苦語爲平反，片言天可質。
細閲拙錄篇，事事皆陰隲。
孟子謂非人，由其無隠惻。
此翁仁者勇，姦諛誅以筆。
天道本昭昭，彼巧竟何益。
吾皇本好生，桁楊西列棘。
安得百于公，落落參邦國。
自贊
作者：李昴英
朝代：宋

竛竮山癯，搭颯野服。
煮茗松根，煨芋巖曲。
且農且漁，非仙非俗。
淇傍何有，秋鶴霜竹。
自赞
作者：李昴英
朝代：宋
体裁：赞

竛竮山癯，搭飒野服。煮茗松根，煨芋岩曲。且农且渔，非仙非俗。淇傍何有，秋鹤霜竹。
苦秋暑引
作者：李昴英
朝代：宋

商金久得柄，老火未退舍。
甑中着寰宇，赫酷甚于夏。
池汤颇殃鱼，田龟应害稼。
桃笙亦浆汗，水国无凉榭。
扇挥腕欲脱，忍渴畏杯斝。
树间寂秋声，矩令何时下。
四序本循环，寒暑相代谢。
炎炎推不去，谁与诘造化。
人思濯清泠，风露愿一借。
再拜祈蓐收，西陆早命驾。
苦秋暑引
作者：李昴英
朝代：宋

商金久得柄，老火未退舍。甑中著寰宇，赫酷甚于夏。池汤颇殃鱼，田龟应害稼。桃笙亦浆汗，水国无凉榭。扇挥腕欲脱，忍渴畏杯斝。树间寂秋声，矩令何时下。四序本循环，寒暑相代谢。炎炎推不去，谁与诘造化。人思濯清泠，风露愿一借。再拜祈蓐收，西陆早命驾。
苦秋暑引
作者：李昴英
朝代：宋

商金久得柄，老火未退舍。
甑中著寰宇，赫酷甚於夏。
池湯頗殃魚，田龜應害稼。
桃笙亦漿汗，水國無凉榭。
扇揮腕欲脫，忍渴畏杯斝。
樹間寂秋聲，矩令何時下。
四序本循環，寒暑相代謝。
炎炎推不去，誰與詰造化。
人思濯清泠，風露願一借。
再拜祈蓐收，西陸早命駕。
菩萨蛮（别刘朔斋后寄词，时朔斋抵峡山拾遗词至）
作者：李昴英
朝代：宋
体裁：词

云山叠叠双眸短。梦魂夜趁行人远。千里共襟期。吟风饮月时。碧溪穿翠峡。雪意蓬萧飒。安得翅飞来。冲寒同访梅。
菩薩蠻
作者：李昴英
朝代：宋

雲山疊疊雙眸短。夢魂夜趁行人遠。千里共襟期。吟風飲月時。碧溪穿翠峽。雪意蓬蕭颯。安得翅飛來。衝寒同訪梅。
蒲涧和东坡韵
作者：李昴英
朝代：宋

四时冰柱湿风前，绝顶飞来一派泉。瘦蔓相牵根太古，苍崖特立探长天。灶荒孤鹤寻遗迹，寺老幽禽闯坐禅。闲日频游归复梦，结庐曾许蹑坡仙。
蒲涧和东坡韵
作者：李昴英
朝代：宋

四时冰柱湿风前，绝顶飞来一派泉。
瘦蔓相牵根太古，苍崖特立探长天。
竈荒孤鹤寻遗迹，寺老幽禽闯坐禅。
闲日频游归復梦，结庐曾许蹑坡僊。
蒲涧山行宿景泰呈诸友人
作者：李昴英
朝代：宋

蒲根采得汎金船，滴水岩前且地仙。造物添支闲岁月，上恩不与好山川。意行芳草迷丹灶，旋摘新芽拨涧泉。欲雨还晴便登览，更消一宿白云巅。
蒲涧山行宿景泰呈诸友人
作者：李昴英
朝代：宋

蒲根采得泛金船，滴水岩前且地僊。
造物添支闲岁月，上恩不与好山川。
意行芳草迷丹竈，旋摘新芽拨涧泉。
欲雨还晴便登览，更消一宿白云巅。
蒲涧滴水岩观瀑
作者：李昴英
朝代：宋
体裁：七言律诗

与可人游五四并，快风吹面洗炎蒸。鹿巡夹道千章木，猿挂垂崖百尺藤。石室横琴清振玉，壶瓢酌水冷调冰。瀑帘雨后笼山阔，不许尘埃俗耳听。
蒲澗和東坡韻
作者：李昴英
朝代：宋

四時冰柱濕風前，絕頂飛來一派泉。
瘦蔓相牽根太古，蒼崖特立探長天。
竈荒孤鶴尋遺跡，寺老幽禽闖坐禪。
閑日頻游歸復夢，結廬曾許躡坡僊。
蒲澗山行宿景泰呈諸友人
作者：李昴英
朝代：宋

蒲根採得汎金船，滴水巖前且地僊。
造物添支閑歲月，上恩不與好山川。
意行芳草迷丹竈，旋摘新芽撥澗泉。
欲雨還晴便登覽，更消一宿白雲巔。
蒲澗滴水巖觀瀑
作者：李昴英
朝代：宋

與可人游五四并，快風吹面洗炎蒸。
鹿巡夾道千章木，猿掛垂崖百尺藤。
石室橫琴清振玉，壺瓢酌水冷調冰。
瀑簾雨後籠山闊，不許塵埃俗耳聽。
衆建蓮社堂求疏語
作者：李昴英
朝代：宋

遠公鼻孔著蓮香，引得喃喃鬨幾場。
供佛建菴人更錯，參機元不在西方。
行者了宽等题钱买度牒疏四章
作者：李昴英
朝代：宋

已办僧心，未圆僧相。才得方兄，便成和尚。即心是佛，见性成僧。无奈世缘，要二尺绫。
行者了宽等题钱买度牒疏四章·其一
作者：李昴英
朝代：宋

已办僧心，未圆僧相。才得方兄，便成和尚。
行者了宽等题钱买度牒疏四章·其一
作者：李昴英
朝代：宋

已办僧心，未圆僧相。
纔得方兄，便成和尚。
行者了宽等题钱买度牒疏四章·其三
作者：李昴英
朝代：宋
体裁：五言绝句

作佛本无相，为僧却要钱。岂无人割舍，为结恶因缘。
行者了宽等题钱买度牒疏四章·其三
作者：李昴英
朝代：宋

作佛本无相，为僧却要钱。岂无人割舍，为结恶因缘。作佛何曾要裹缠，顶门尚欠世间钱。舍身者与舍佛者，选佛场中化有缘。
行者了宽等题钱买度牒疏四章·其二
作者：李昴英
朝代：宋
体裁：七言绝句

作佛何曾要裹缠，顶门尚欠世间钱。舍身者与舍佛者，选佛场中化有缘。
行者了宽等题钱买度牒疏四章·其四
作者：李昴英
朝代：宋
体裁：四言诗

即心是佛，见性成僧。无奈世缘，要二尺绫。
行者了寬等題錢買度牒疏四章·其一
作者：李昴英
朝代：宋

已辦僧心，未圓僧相。
纔得方兄，便成和尚。
行者了寬等題錢買度牒疏四章·其三
作者：李昴英
朝代：宋

作佛本無相，爲僧却要錢。
豈無人割捨，爲結惡因緣。
行者了寬等題錢買度牒疏四章·其二
作者：李昴英
朝代：宋

作佛何曾要裹纏，頂門尚欠世間錢。
舍身者與舍佛者，選佛場中化有緣。
行者了寬等題錢買度牒疏四章·其四
作者：李昴英
朝代：宋

即心是佛，見性成僧。
無奈世緣，要二尺綾。
表释应端住兴化寺以其说而勉之二首
作者：李昴英
朝代：宋

钵中滴水也难消，切莫贪他寺富饶。留取大皮缠大树，腹围紧紧篾三条。一般奇怪弄精魂，猪蚬皆餐针戏吞。未到空通渠地位，只当斋戒作沙门。
表释应端住兴化寺以其说而勉之二首·其一
作者：李昴英
朝代：宋
体裁：七言绝句

钵中滴水也难消，切莫贪他寺富饶。留取大皮缠大树，腹围紧紧篾三条。
表釋應端住興化寺以其說而勉之二首·其一
作者：李昴英
朝代：宋

鉢中滴水也難消，切莫貪他寺富饒。
留取大皮纏大樹，腹圍緊緊篾三條。
表釋應端住興化寺以其說而勉之二首·其二
作者：李昴英
朝代：宋

一般奇怪弄精魂，豬蜆皆餐針戲吞。
未到空通渠地位，只當齋戒作沙門。
西樵岩
作者：李昴英
朝代：宋

巨石卷阿驾半天，樵山风景岂虚传。水帘不捲四时雨，丹灶空凝万古烟。印石尚存乌利迹，问谁曾识紫姑仙。我来游遍登云谷，更借山僧半榻眠。
西樵岩
作者：李昴英
朝代：宋

巨石卷阿驾半天，樵山风景岂虚传。
水帘不捲四时雨，丹竈空凝万古烟。
印石尚存乌利迹，问谁曾识紫姑仙。
我来游遍登云谷，更借山僧半榻眠。
西樵巖
作者：李昴英
朝代：宋

巨石卷阿駕半天，樵山風景豈虛傳。
水簾不捲四時雨，丹竈空凝萬古烟。
印石尚存烏利跡，問誰曾識紫姑仙。
我來遊遍登雲谷，更借山僧半榻眠。
西江月
作者：李昴英
朝代：宋

小鷁載池心月，長虹誇水中天。主人情重客留連。便欲乘風寒殿。霜竹且傳秋信，鏡蕖不作春妍。夜涼正好倒金船。朔飲而今再見。
西江月·小鹢载池心月
作者：李昴英
朝代：宋
体裁：词

小鹢载池心月，长虹夸水中天。主人情重客留连。便欲乘风寒殿。霜竹且传秋信，镜蕖不作春妍。夜凉正好倒金船。朔饮而今再见。
觀入試者
作者：李昴英
朝代：宋

鐘撼雞鳴萬家起，月下紛紛白袍子。
提壺挈榼春遊閙，擎箱擐篋誰家徙。
通衢隘塞行人絕，露坐欠伸奴跛倚。
遠聞雷譟轟應答，近亦洶洶殊聒耳。
軋然棘戶破曉色，陣脚忽移去如蟻。
壯夫先入護几案，儒雅雍容行且止。
垂髫趁鬨未知苦，戴白相持歎衰矣。
自從明詔到郡國，士出深山集城市。
但能操筆不曳白，秋榜人人都準擬。
分明結社戰所兵，投合主司誰得髓。
昨科試人今或亡，三年場屋能消幾。
功名信分置勿言，身健頻來已堪喜。
槐黄早脫吾僥倖，因送兒曹得觀視。
傍人休笑李秀才，三十年前亦如此。
觀定堂
作者：李昴英
朝代：宋

梵宮凭水建，蓬荻費芟除。
岸破群魚出，枝危獨鶴居。
定鐘僧睡早，揮麈客談虛。
月滿龕燈小，風停幡影疎。
供盤多佛菓，僧飯飽園蔬。
惟有開山老，清高閉草廬。
觀穫
作者：李昴英
朝代：宋

負郭平田闊，秋深穫課勤。
短鎌行缺月，多稼剪黄雲。
舊臘占三白，今年稔十分。
太平村舍裏，墮穗飽雞群。
观入试者
作者：李昴英
朝代：宋

钟撼鸡鸣万家起，月下纷纷白袍子。提壶挈榼春游闹，擎箱擐箧谁家徙。通衢隘塞行人绝，露坐欠伸奴跛倚。远闻雷噪轰应答，近亦汹汹殊聒耳。轧然棘户破晓色，阵脚忽移去如蚁。壮夫先入护几案，儒雅雍容行且止。垂髫趁鬨未知苦，戴白相持叹衰矣。自从明诏到郡国，士出深山集城市。但能操笔不曳白，秋榜人人都准拟。分明结社战所兵，投合主司谁得髓。昨科试人今或亡，三年场屋能消几。功名信分置勿言，身健频来已堪喜。槐黄早脱吾侥倖，因送儿曹得观视。傍人休笑李秀才，三十年前亦如此。
观入试者
作者：李昴英
朝代：宋

钟撼鸡鸣万家起，月下纷纷白袍子。
提壶挈榼春游闹，擎箱擐箧谁家徙。
通衢隘塞行人绝，露坐欠伸奴跛倚。
远闻雷譟轰应答，近亦汹汹殊聒耳。
轧然棘户破晓色，阵脚忽移去如蚁。
壮夫先入护几案，儒雅雍容行且止。
垂髫趁鬨未知苦，戴白相持叹衰矣。
自从明诏到郡国，士出深山集城市。
但能操笔不曳白，秋榜人人都准拟。
分明结社战所兵，投合主司谁得髓。
昨科试人今或亡，三年场屋能消几。
功名信分置勿言，身健频来已堪喜。
槐黄早脱吾侥倖，因送儿曹得观视。
傍人休笑李秀才，三十年前亦如此。
观定堂
作者：李昴英
朝代：宋

梵宫凭水建，蓬荻费芟除。
岸破群鱼出，枝危独鹤居。
定钟僧睡早，挥麈客谈虚。
月满龛灯小，风停幡影疎。
供盘多佛菓，僧饭饱园蔬。
惟有开山老，清高闭草庐。
观定堂
作者：李昴英
朝代：宋

梵宫凭水建，蓬荻费芟除。岸破群鱼出，枝危独鹤居。定钟僧睡早，挥麈客谈虚。月满龛灯小，风停幡影疏。供盘多佛果，僧饭饱园蔬。惟有开山老，清高闭草庐。
观穫
作者：李昴英
朝代：宋

负郭平田阔，秋深穫课勤。
短鎌行缺月，多稼剪黄云。
旧腊占三白，今年稔十分。
太平村舍裏，堕穗饱鸡群。
观穫
作者：李昴英
朝代：宋

负郭平田阔，秋深穫课勤。短镰行缺月，多稼剪黄云。旧腊占三白，今年稔十分。太平村舍里，堕穗饱鸡群。
賀新郎
作者：李昴英
朝代：宋

世羨官高大。又誰知、幾多卿相，身榮名壤。我輩相逢無愧色，彼此蒼顏健在。又榮易、分攜越海。寫出陽關離別恨，看一行、雁字斜飛界。天下寶，願自愛。白衣蒼狗須臾改。久冥心、雞蟲得失，鷃鵬遲快。君帶貂蟬頭上立，老我荷衣草帶。肯此膝、向人雅拜。遠餞元非趨炎者，二十年、相與形骸外。義金石，更堅耐。
賀新郎
作者：李昴英
朝代：宋

元日除書溼。到而今、西風老矣，駕軺初入。自是龍顏深注想，孤鳳翔而後集。久父老、攀留原隰。庾嶺經行梅亦喜，小奚奴、背底惟詩笈。冰雪操，又誰及。昨來容易風雲翕。便三臺兩地，也只等閒如拾。天馬不鳴凡馬喑，百步何如五十。況洶洶、波濤方急。此去一言迴天力，著高高、百尺竿頭立。澆磊磈，快鯨吸。
賀新郎
作者：李昴英
朝代：宋

天地中間大。縱遨遊、登山臨水，散人一個。學易已來秋又六，肯趁名韁利鎖。得日日、安閒笑過。金馬玉堂也曾到，盡不妨、拍手溪頭坐。風蒻笠，月蘭舸。今朝記是初生我。近小春、黃菊猶葩，早梅將朵。拔宅危巔窮勝踐，指點塵寰蟻磨。看澗底、飛泉珠顆。松柏蒼蒼俱壽相，更千年、雪鶴鳴相和。安期老，舉杯賀。
賀新郎
作者：李昴英
朝代：宋

細與黃花說。是天教、開遇重陽，玉裁金屑。老行要尋松竹伴，雅愛山翁鬢雪。任滿插、追陪節物。惟有淵明吾臭味，傍東籬、盤薄芳叢擷。便無酒，也清絕。芒寒色正孤標潔。慣平生、餐霜飲露，倚風迎月。不比芙蓉偏嫵媚，不比茱萸太烈。似隱者、蕭閒巖穴。至老枝頭猶健在，笑紛紛、紅紫塵沙汨。香耐久，看晚節。
賀新郎
作者：李昴英
朝代：宋

繡谷流明幟。穩飛輿、茵柔草碧，蓋欹松翠。遨首意行窮絕頂，彩榭千年勝地。遠峰斷、莽蒼煙水。護日晴雲收午暑，颯長風、振葉生秋思。籠霧炷，飄霞袂。清明官府歌棠芾。且蕭閒事外，下看玉城珠市。山色驕人逢此客，麈尾霏霏露碎。一笑又、羊銜新穗。田野歡聲和氣合，喚觥船、猛為魚佔喜。誰會得，醉翁意。
賀新郎
作者：李昴英
朝代：宋

誰種藍田玉。碧雲深、亭亭月上，水明溪曲。羞作時妝兒女態，冷淡冰餐露沐。出塵外、風標幽獨。除了留侯無此貌，便何郎、傅粉終粗俗。意凝遠，韻清淑。涼臺向晚微風馥。訝銀杯羽化，折取戲浮醽醁。安得梅花如許大，天遣闢除暑溽。渾不覺、鷺翹鷗浴。可恨妖妃汙太液，只東林、社友追遊熟。宜夜看，燦瑤燭。
賀新郎
作者：李昴英
朝代：宋

過雨璇空溼。浩秋香、光浮桂菊，曉風吹入。柳系牙檣應小駐，草草還成勝集。又追趁、牡車原隰。照座玉人風骨聳，想胸蟠、蕊闕琳琅笈。真作者，世難及。遠山雲霧工開翕。共朱闌徙倚，總好錦囊收拾。老我祗今才思澀，知二爭如知十。戛金縷、檀敲休急。訪古夷猶行八境，憶朝陽、鳴鳳台端立。筆也醉，硯池吸。
贈始興順首座
作者：李昴英
朝代：宋

江湖三十載，敗笠破袈裟。
老面阿羅漢，全身小釋迦。
定無牛犯稼，不見鳥銜花。
一笑西湖上，相逢且喫茶。
贈宋省元巍薦經義
作者：李昴英
朝代：宋

傑作傳來見一班，少年筆力老孱顔。
根源有學皆堪味，首尾無瑕孰敢刪。
工要前篇人易取，說須兩段意相關。
森森天骨晶光縹，去必軒騰十二閑。
贈曾士倬用許廣文韻
作者：李昴英
朝代：宋

里閈如君苦績文，幾年良玉困炎崑。
鶚書快甚催隨計，鶴髮忻然慰倚門。
袍綠光華應分有，汗青久遠要名存。
江頭目送西行棹，驚起驪龍渴睡昏。
贈海珠湛老
作者：李昴英
朝代：宋

也曾勘破到風幡，坐得形枯鬢早斑。
衲子指爲真鐵漢，江神幻出小金山。
華亭浪急翻船入，葱嶺雲深挈履還。
香燼未寒行道處，蕭森翠竹護禪關。
贈雲峰演菴主
作者：李昴英
朝代：宋

一菴移向白雲堆，檜柏參天少日栽。
頗怪髮如金線樣，想曾眼見鐵橋來。
佛粘土壁煎茶供，客對蒲團取芋煨。
却笑老盧懷鉢走，只因說出鏡非臺。
贛學鄉飲禮成二首·其一
作者：李昴英
朝代：宋

風化之原出泮芹，飲循儀禮豆籩陳。
國中推擇爵齒德，堂上獻酬介僎賓。
主一敬存容自肅，歌三樂備意相親。
粲然應接非觀美，所望今人樣古人。
贛學鄉飲禮成二首·其二
作者：李昴英
朝代：宋

無譁觀者也深衣，古典如迂效頗奇。
放出曦輪行事日，飛來捷幟序賓時。
俎陽便覺春流暢，拜爵潛教俗轉移。
此禮重行應易易，邦人耳目熟威儀。
贺新郎 其一 陪广帅方右史登越台
作者：李昴英
朝代：宋
体裁：词

绣谷流明帜。稳飞舆、茵柔草碧，盖欹松翠。遨首意行穷绝顶，綵榭千年胜地。远峰断、莽苍烟水。护日晴云收午暑，飒长风、振叶生秋思。笼雾炷，飘霞袂。清明官府歌棠芾。且萧闲事外，下看玉城珠市。山色骄人逢此客，麈尾霏霏露碎。一笑又、羊衔新穗。田野欢声和气合，唤觥船、猛为鱼占喜。谁会得，醉翁意。
贺新郎 其二 饯广帅马方山赴召
作者：李昴英
朝代：宋

世羡官高大。又谁知、几多卿相，身荣名坏。我辈相逢无愧色，彼此苍颜健在。又容易、分携越海。写出阳关离别恨，看一行、雁字斜飞界。天下宝，愿自爱。白衣苍狗须臾改。久冥心、鸡虫得失，鴳鹏迟快。君带貂蝉头上立，老我荷衣草带。肯此膝、向人雅拜。远饯元非趋炎者，二十年、相与形骸外。义金石，更坚耐。
贺新郎 其五 饯广东吴宪燧时持节宪江西
作者：李昴英
朝代：宋
体裁：词

元日除书湿。到而今、西风老矣，驾轺初入。自是龙颜深注想，孤凤翔而后集。久父老、攀留原隰。庾岭经行梅亦喜，小奚奴、背底惟诗笈。冰雪操，又谁及。昨来容易风云翕。便三台两地，也只等闲如拾。天马不鸣凡马喑，百步何如五十。况汹汹、波涛方急。此去一言回天力，看著高、百尺竿头立。浇磊磈，快鲸吸。
贺新郎 其五 饯广东吴宪燧时持节宪江西
作者：李昴英
朝代：宋
体裁：词

元日除书湿。到而今、西风老矣，驾轺初入。自是龙颜深注想，孤凤翔而后集。久父老、攀留原隰。庾岭经行梅亦喜，小奚奴、背底惟诗笈。冰雪操，又谁及。昨来容易风云翕。便三台两地，也只等闲如拾。天马不鸣凡马喑，百步何如五十。况汹汹、波涛方急。此去一言回天力，著高高、百尺竿头立。浇磊磈，快鲸吸。
贺新郎 其六 再用韵饯吴宪
作者：李昴英
朝代：宋
体裁：词

过雨璇空湿。浩秋香、光浮桂菊，晓风吹入。柳系牙樯应小驻，草草还成胜集。又追趁、牡车原隰。照座玉人风骨耸，想胸蟠、蕊阙琳琅笈。真作者，世难及。远山云雾工开翕。共朱阑徙倚，总好锦囊收拾。老我秪今才思涩，知二争如知十。戛金缕、檀敲休急。访古夷犹行八境，忆朝阳、鸣凤台端立。笔也醉，砚池吸。
贺新郎 其四 赋菊
作者：李昴英
朝代：宋
体裁：词

细与黄花说。是天教、开遇重阳，玉裁金屑。老行要寻松竹伴，雅爱山翁鬓雪。任满插、追陪节物。惟有渊明吾臭味，傍东篱、盘薄芳丛撷。便无酒，也清绝。芒寒色正孤标洁。惯平生、餐霜饮露，倚风迎月。不比芙蓉偏妩媚，不比茱萸太烈。似隐者、萧闲岩穴。至老枝头犹健在，笑纷纷、红紫尘沙汩。香耐久，看晚节。
贺新郎·世羡官高大
作者：李昴英
朝代：宋
体裁：词

世羡官高大。
又谁知、几多卿相，身荣名壤。
我辈相逢无愧色，彼此苍颜健在。
又荣易、分携越海。
写出阳关离别恨，看一行、雁字斜飞界。
天下宝，愿自爱。
白衣苍狗须臾改。
久冥心、鸡虫得失，鷃鹏迟快。
君带貂蝉头上立，老我荷衣草带。
肯此膝、向人雅拜。
远饯元非趋炎者，二十年、相与形骸外。
义金石，更坚耐。
贺新郎·元日除书湿
作者：李昴英
朝代：宋

元日除书湿。
到而今、西风老矣，驾轺初入。
自是龙颜深注想，孤凤翔而后集。
久父老、攀留原隰。
庾岭经行梅亦喜，小奚奴、背底惟诗笈。
冰雪操，又谁及。
昨来容易风云翕。
便三台两地，也只等闲如拾。
天马不鸣凡马喑，百步何如五十。
况汹汹、波涛方急。
此去一言回天力，着高高、百尺竿头立。
浇磊磈，快鲸吸。
贺新郎·天地中间大
作者：李昴英
朝代：宋
体裁：词

天地中间大。纵遨游、登山临水，散人一个。学易已来秋又六，肯趁名缰利锁。得日日、安闲笑过。金马玉堂也曾到，尽不妨、拍手溪头坐。风蒻笠，月兰舸。今朝记是初生我。近小春、黄菊犹葩，早梅将朵。拔宅危巅穷胜践，指点尘寰蚁磨。看涧底、飞泉珠颗。松柏苍苍俱寿相，更千年、雪鹤鸣相和。安期老，举杯贺。
贺新郎·细与黄花说
作者：李昴英
朝代：宋
体裁：词

细与黄花说。是天教、开遇重阳，玉裁金屑。老行要寻松竹伴，雅爱山翁鬓雪。任满插、追陪节物。惟有渊明吾臭味，傍东篱、盘薄芳丛撷。便无酒，也清绝。芒寒色正孤标洁。惯平生、餐霜饮露，倚风迎月。不比芙蓉偏妩媚，不比茱萸太烈。似隐者、萧闲岩穴。至老枝头犹健在，笑纷纷、红紫尘沙汨。香耐久，看晚节。
贺新郎·绣谷流明帜
作者：李昴英
朝代：宋
体裁：词

绣谷流明帜。稳飞舆、茵柔草碧，盖欹松翠。遨首意行穷绝顶，彩榭千年胜地。远峰断、莽苍烟水。护日晴云收午暑，飒长风、振叶生秋思。笼雾炷，飘霞袂。清明官府歌棠芾。且萧闲事外，下看玉城珠市。山色骄人逢此客，麈尾霏霏露碎。一笑又、羊衔新穗。田野欢声和气合，唤觥船、猛为鱼占喜。谁会得，醉翁意。
贺新郎·过雨璇空湿
作者：李昴英
朝代：宋
体裁：词

过雨璇空湿。浩秋香、光浮桂菊，晓风吹入。柳系牙樯应小驻，草草还成胜集。又追趁、牡车原隰。照座玉人风骨耸，想胸蟠、蕊阙琳琅笈。真作者，世难及。远山云雾工开翕。共朱阑徙倚，总好锦囊收拾。老我祗今才思涩，知二争如知十。戛金缕、檀敲休急。访古夷犹行八境，忆朝阳、鸣凤台端立。笔也醉，砚池吸。
贺新郎（同年顾君景冲云翼经属官舍白莲盛开，招饮水亭）
作者：李昴英
朝代：宋
体裁：词

谁种蓝田玉。碧云深、亭亭月上，水明溪曲。羞作时妆儿女态，冷淡冰餐露沐。出尘外、风标幽独。除了留侯无此貌，便何郎、傅粉终粗俗。意凝远，韵清淑。凉台向晚微风馥。讶银杯羽化，折取戏浮醽醁。安得梅花如许大，天遣辟除暑溽。浑不觉、鹭翘鸥浴。可恨妖妃污太液，只东林、社友追游熟。宜夜看，灿瑶烛。
赠云峰演庵主
作者：李昴英
朝代：宋

一庵移向白云堆，桧柏参天少日栽。颇怪发如金线样，想曾眼见铁桥来。佛粘土壁煎茶供，客对蒲团取芋煨。却笑老卢怀钵走，只因说出镜非台。
赠云峰演庵主
作者：李昴英
朝代：宋

一庵移向白云堆，桧柏参天少日栽。
颇怪髮如金线样，想曾眼见铁桥来。
佛粘土壁煎茶供，客对蒲团取芋煨。
却笑老卢怀钵走，只因说出镜非台。
赠始兴顺首座
作者：李昴英
朝代：宋
体裁：五言律诗

江湖三十载，败笠破袈裟。老面阿罗汉，全身小释迦。定无牛犯稼，不见鸟衔花。一笑西湖上，相逢且吃茶。
赠宋省元巍荐经义
作者：李昴英
朝代：宋
体裁：七言律诗

杰作传来见一班，少年笔力老孱颜。根源有学皆堪味，首尾无瑕孰敢删。工要前篇人易取，说须两段意相关。森森天骨晶光缥，去必轩腾十二闲。
赠曾士倬用许广文韵
作者：李昴英
朝代：宋

里闬如君苦绩文，几年良玉困炎昆。鹗书快甚催随计，鹤发忻然慰倚门。袍绿光华应分有，汗青久远要名存。江头目送西行棹，惊起骊龙渴睡昏。
赠曾士倬用许广文韵
作者：李昴英
朝代：宋

里闬如君苦绩文，几年良玉困炎昆。
鹗书快甚催随计，鹤髮忻然慰倚门。
袍绿光华应分有，汗青久远要名存。
江头目送西行棹，惊起骊龙渴睡昏。
赠海珠湛老
作者：李昴英
朝代：宋
体裁：七言律诗

也曾勘破到风幡，坐得形枯鬓早斑。衲子指为真铁汉，江神幻出小金山。华亭浪急翻船入，葱岭云深挈履还。香烬未寒行道处，萧森翠竹护禅关。
赣学乡饮礼成二首
作者：李昴英
朝代：宋

风化之原出泮芹，饮循仪礼豆笾陈。国中推择爵齿德，堂上献酬介僎宾。主一敬存容自肃，歌三乐备意相亲。粲然应接非观美，所望今人样古人。无哗观者也深衣，古典如迂效颇奇。放出曦轮行事日，飞来捷帜序宾时。俎阳便觉春流畅，拜爵潜教俗转移。此礼重行应易易，邦人耳目熟威仪。
赣学乡饮礼成二首·其一
作者：李昴英
朝代：宋
体裁：七言律诗

风化之原出泮芹，饮循仪礼豆笾陈。国中推择爵齿德，堂上献酬介僎宾。主一敬存容自肃，歌三乐备意相亲。粲然应接非观美，所望今人样古人。
赣学乡饮礼成二首·其二
作者：李昴英
朝代：宋

无哗观者也深衣，古典如迂效颇奇。放出曦轮行事日，飞来捷帜序宾时。俎阳便觉春流畅，拜爵潜教俗转移。此礼重行应易易，邦人耳目熟威仪。
赣学乡饮礼成二首·其二
作者：李昴英
朝代：宋

无譁观者也深衣，古典如迂效颇奇。
放出曦轮行事日，飞来捷帜序宾时。
俎阳便觉春流畅，拜爵潜教俗转移。
此礼重行应易易，邦人耳目熟威仪。
过严子陵钓台
作者：李昴英
朝代：宋
体裁：七言绝句

船重祗因将利去，船轻又恐为名来。如今羞见先生面，夜半撑船过钓台。
迎广帅徐意一大参五首
作者：李昴英
朝代：宋

桂林旧著绣衣来，久矣馀波拍越台。自古直臣多牧广，广平曾赋岭头梅。晓来竹马跃儿曹，次第牙幢压近郊。五老跨羊持色穗，也应欢喜侯前茅。别去丹山划七春，一廛今日是滕民。拟撑钓舸迎前路，猿鹤从傍冷笑人。鱼稻之乡雁鹜骄，鲸鲵喷沬撼江潮。明公自是威风手，南土应无莠害苗。杜刘二子颍川居，出处虽同语嘿殊。勿谓寒蝉吾愿学，闭门自办静工夫。
迎广帅徐意一大参五首·其一
作者：李昴英
朝代：宋

桂林旧着绣衣来，久矣余波拍越台。
自古直臣多牧广，广平曾赋岭头梅。
迎广帅徐意一大参五首·其一
作者：李昴英
朝代：宋

桂林旧著绣衣来，久矣馀波拍越台。自古直臣多牧广，广平曾赋岭头梅。
迎广帅徐意一大参五首·其三
作者：李昴英
朝代：宋
体裁：七言绝句

别去丹山划七春，一廛今日是滕民。拟撑钓舸迎前路，猿鹤从傍冷笑人。
迎广帅徐意一大参五首·其二
作者：李昴英
朝代：宋
体裁：七言绝句

晓来竹马跃儿曹，次第牙幢压近郊。五老跨羊持色穗，也应欢喜侯前茅。
迎广帅徐意一大参五首·其五
作者：李昴英
朝代：宋
体裁：七言绝句

杜刘二子颍川居，出处虽同语嘿殊。勿谓寒蝉吾愿学，闭门自办静工夫。
迎广帅徐意一大参五首·其四
作者：李昴英
朝代：宋
体裁：七言绝句

鱼稻之乡雁鹜骄，鲸鲵喷沬撼江潮。明公自是威风手，南土应无莠害苗。
迎廣帥徐意一大參五首·其一
作者：李昴英
朝代：宋

桂林舊著繡衣來，久矣餘波拍越臺。
自古直臣多牧廣，廣平曾賦嶺頭梅。
迎廣帥徐意一大參五首·其三
作者：李昴英
朝代：宋

別去丹山劃七春，一廛今日是滕民。
擬撐釣舸迎前路，猿鶴從傍冷笑人。
迎廣帥徐意一大參五首·其二
作者：李昴英
朝代：宋

曉來竹馬躍兒曹，次第牙幢壓近郊。
五老跨羊持色穗，也應歡喜侯前茅。
迎廣帥徐意一大參五首·其五
作者：李昴英
朝代：宋

杜劉二子潁川居，出處雖同語嘿殊。
勿謂寒蟬吾願學，閉門自辦靜工夫。
迎廣帥徐意一大參五首·其四
作者：李昴英
朝代：宋

魚稻之鄉雁鶩驕，鯨鯢噴沬撼江潮。
明公自是威風手，南土應無莠害苗。
送三举人
作者：李昴英
朝代：宋

铜蟾滴砚不曾晴，命到通时文乃亨。
善射定知杨破的，力耕必穫稼如京。
锦旗门巷夸联荐，椽笔春闱又中程。
擢第三人如下问，定将四字语元城。
送三举人
作者：李昴英
朝代：宋

铜蟾滴砚不曾晴，命到通时文乃亨。善射定知杨破的，力耕必穫稼如京。锦旗门巷誇联荐，椽笔春闱又中程。擢第三人如下问，定将四字语元城。
送三舉人
作者：李昴英
朝代：宋

銅蟾滴硯不曾晴，命到通時文乃亨。
善射定知楊破的，力耕必穫稼如京。
錦旗門巷誇聯薦，椽筆春闈又中程。
擢第三人如下問，定將四字語元城。
送叶耆卿试太学
作者：李昴英
朝代：宋
体裁：五言律诗

背城赢一战，璧水是儒林。词赋八叉手，功名寸铁心。程兼驰数驿，学苦惜分阴。清献起庚戌，长风送捷音。
送子先賢歸南海
作者：李昴英
朝代：宋

束書相伴到江西，我尚濡留子遽歸。
輪角難生催別斝，刀頭欲折爲斑衣。
功名有分須如意，學問無窮更造微。
若到家林遇奴輩，先教拂拭釣魚磯。
送子先贤归南海
作者：李昴英
朝代：宋
体裁：七言律诗

束书相伴到江西，我尚濡留子遽归。轮角难生催别斝，刀头欲折为斑衣。功名有分须如意，学问无穷更造微。若到家林遇奴辈，先教拂拭钓鱼矶。
送广东宪陈均二首
作者：李昴英
朝代：宋

十五年间再绣衣，幡然一出浩然归。囹空但欲全人命，网打谁能避祸机。壬巧交攻邪害正，丁钱奏免是成非。离亭父老遮如堵，莫驻春江去棹飞。我如越雪致狺狺，此事牵连亦到君。久矣浮名等蛮触，付之公论定莸薰。四知谁不推杨震，三已何曾损子文。甚欲一行陪祖帐，万山遥隔几重云。
送广东宪陈均二首·其一
作者：李昴英
朝代：宋
体裁：七言律诗

十五年间再绣衣，幡然一出浩然归。囹空但欲全人命，网打谁能避祸机。壬巧交攻邪害正，丁钱奏免是成非。离亭父老遮如堵，莫驻春江去棹飞。
送广东宪陈均二首·其二
作者：李昴英
朝代：宋

我如越雪致狺狺，此事牵连亦到君。
久矣浮名等蛮触，付之公论定莸熏。
四知谁不推杨震，三已何曾损子文。
甚欲一行陪祖帐，万山遥隔几重云。
送广东宪陈均二首·其二
作者：李昴英
朝代：宋

我如越雪致狺狺，此事牵连亦到君。久矣浮名等蛮触，付之公论定莸薰。四知谁不推杨震，三已何曾损子文。甚欲一行陪祖帐，万山遥隔几重云。
送广帅赵平斋汝暨解印趋朝
作者：李昴英
朝代：宋

海濒老同年，五载依宇下。
春风舞簑笠，爱日曝田舍。
喜无撞搪吏，追逐款段马。
剧谈许绦褐，得趁公余暇。
达官来三径，小队隣翁诧。
明公杰俊人，麟族称大雅。
典刑样诸老，胸次郁醖藉。
西派溯其源，境物入陶写。
才高事无难，隻手擘太华。
乘轺始踰岭，风采贤使者。
堂堂开大阃，部属肃鞾帕。
台端有老蜮，闯影含沙射。
孤忠冕旒知，还许河内借。
铃斋安独处，冷淡闲僧夏。
例钱推不受，金贝视土苴。
首祠酌泉翁，坐使饕俗化。
葭萌细摩拊，生意被原野。
循良渤海遂，平理颍川霸。
威风戢偷窃，德意销诡诈。
能令飓母伏，默祷雨师洒。
开仓散穷闾，俭岁低粒价。
贡场宏敞拓，芘士千间厦。
历观古贤牧，美政公其亚。
谗夫真枉了，有识共唾駡。
君子竟何伤，徽誉愈脍炙。
诏还九棘班，明发不俟驾。
倾城送津亭，牵缆不忍舍。
老夫前致辞，再拜进离斝。
立朝要敢言，切勿效喑哑。
此行众所望，盘石巩宗社。
送广帅赵平斋汝暨解印趋朝
作者：李昴英
朝代：宋

海濒老同年，五载依宇下。春风舞蓑笠，爱日曝田舍。喜无撞搪吏，追逐款段马。剧谈许绦褐，得趁公馀暇。达官来三径，小队邻翁诧。明公杰俊人，麟族称大雅。典刑样诸老，胸次郁酝藉。西派溯其源，境物入陶写。才高事无难，只手擘太华。乘轺始踰岭，风采贤使者。堂堂开大阃，部属肃靴帕。台端有老蜮，闯影含沙射。孤忠冕旒知，还许河内借。铃斋安独处，冷淡闲僧夏。例钱推不受，金贝视土苴。首祠酌泉翁，坐使饕俗化。葭萌细摩拊，生意被原野。循良渤海遂，平理颍川霸。威风戢偷窃，德意销诡诈。能令飓母伏，默祷雨师洒。开仓散穷闾，俭岁低粒价。贡场宏敞拓，芘士千间厦。历观古贤牧，美政公其亚。谗夫真枉了，有识共唾骂。君子竟何伤，徽誉愈脍炙。诏还九棘班，明发不俟驾。倾城送津亭，牵缆不忍舍。老夫前致辞，再拜进离斝。立朝要敢言，切勿效喑哑。此行众所望，磐石巩宗社。
送廣帥趙平齋汝暨解印趨朝
作者：李昴英
朝代：宋

海瀕老同年，五載依宇下。
春風舞簑笠，愛日曝田舍。
喜無撞搪吏，追逐款段馬。
劇談許絛褐，得趁公餘暇。
達官來三逕，小隊隣翁詫。
明公傑俊人，麟族稱大雅。
典刑樣諸老，胸次郁醖藉。
西派溯其源，境物入陶寫。
才高事無難，隻手擘太華。
乘軺始踰嶺，風采賢使者。
堂堂開大閫，部屬肅鞾帕。
臺端有老蜮，闖影含沙射。
孤忠冕旒知，還許河內借。
鈴齋安獨處，冷淡閑僧夏。
例錢推不受，金貝視土苴。
首祠酌泉翁，坐使饕俗化。
葭萌細摩拊，生意被原野。
循良渤海遂，平理潁川霸。
威風戢偷竊，德意銷詭詐。
能令颶母伏，默禱雨師灑。
開倉散窮閭，儉歲低粒價。
貢場宏敞拓，芘士千間厦。
歷觀古賢牧，美政公其亞。
讒夫真枉了，有識共唾駡。
君子竟何傷，徽譽愈膾炙。
詔還九棘班，明發不俟駕。
傾城送津亭，牽纜不忍捨。
老夫前致辭，再拜進離斝。
立朝要敢言，切勿效喑啞。
此行衆所望，磐石鞏宗社。
送廣東憲陳均二首·其一
作者：李昴英
朝代：宋

十五年間再繡衣，幡然一出浩然歸。
囹空但欲全人命，網打誰能避禍機。
壬巧交攻邪害正，丁錢奏免是成非。
離亭父老遮如堵，莫駐春江去棹飛。
送廣東憲陳均二首·其二
作者：李昴英
朝代：宋

我如越雪致狺狺，此事牽連亦到君。
久矣浮名等蠻觸，付之公論定蕕薰。
四知誰不推楊震，三已何曾損子文。
甚欲一行陪祖帳，萬山遥隔幾重雲。
送张子元班见
作者：李昴英
朝代：宋

笑掇巍科是管君，等闲马上换京官。
扶摇九万从今易，植立千年自古难。
多办衣裘御风雪，紧操维柁过泷滩。
中朝知旧如相问，试把吟篇举似看。
送张子元班见
作者：李昴英
朝代：宋

笑掇巍科是管君，等闲马上换京官。扶摇九万从今易，植立千年自古难。多办衣裘禦风雪，紧操维柁过泷滩。中朝知旧如相问，试把吟篇举似看。
送張子元班見
作者：李昴英
朝代：宋

笑掇巍科是管君，等閑馬上換京官。
扶摇九萬從今易，植立千年自古難。
多辦衣裘禦風雪，緊操維柁過瀧灘。
中朝知舊如相問，試把吟篇舉似看。
送循倅黄必昌之官
作者：李昴英
朝代：宋

好風佳月說龍川，人喜新來別乘賢。
才儘優爲千里式，學今有用四書全。
黄門祠下揮吟筆，丞相嶺頭先著鞭。
莫但俛眉銜紙尾，忍教田里苦顛連。
送循倅黄必昌之官
作者：李昴英
朝代：宋

好风佳月说龙川，人喜新来别乘贤。
才尽优为千里式，学今有用四书全。
黄门祠下挥吟笔，丞相岭头先着鞭。
莫但俛眉衔纸尾，忍教田里苦颠连。
送循倅黄必昌之官
作者：李昴英
朝代：宋

好风佳月说龙川，人喜新来别乘贤。才尽优为千里式，学今有用四书全。黄门祠下挥吟笔，丞相岭头先著鞭。莫但俛眉衔纸尾，忍教田里苦颠连。
送恩平潛使君還里二首·其一
作者：李昴英
朝代：宋

風流太守作春遊，到處恩波浩蕩流。
懷綬故鄉需上日，移舟別浦趁中秋。
聲歌洋溢行人口，書翰縱橫健筆頭。
識面雖新心頗熟，殷勤話別送歸舟。
送恩平潛使君還里二首·其二
作者：李昴英
朝代：宋

五載南州屈重名，活人一段是歸程。
兩州曾喚兩蘇起，孤節要師孤竹清。
合有鋒車催赴闕，不應畫戟又專城。
閑身已决深山底，千里猶能共月明。
送恩平潜使君还里二首
作者：李昴英
朝代：宋

风流太守作春游，到处恩波浩荡流。怀绶故乡需上日，移舟别浦趁中秋。声歌洋溢行人口，书翰纵横健笔头。识面虽新心颇熟，殷勤话别送归舟。五载南州屈重名，活人一段是归程。两州曾唤两苏起，孤节要师孤竹清。合有锋车催赴阙，不应画戟又专城。闲身已决深山底，千里犹能共月明。
送恩平潜使君还里二首·其一
作者：李昴英
朝代：宋
体裁：七言律诗

风流太守作春游，到处恩波浩荡流。怀绶故乡需上日，移舟别浦趁中秋。声歌洋溢行人口，书翰纵横健笔头。识面虽新心颇熟，殷勤话别送归舟。
送恩平潜使君还里二首·其二
作者：李昴英
朝代：宋
体裁：七言律诗

五载南州屈重名，活人一段是归程。两州曾唤两苏起，孤节要师孤竹清。合有锋车催赴阙，不应画戟又专城。闲身已决深山底，千里犹能共月明。
送族子春叟游西广
作者：李昴英
朝代：宋

凤出丹山定九苞，桂林要拣一枝巢。久闻岩窦须幽讨，不是豪人莫汎交。鹤发频将安问寄，萤窗勤把旧书抄。功名到底还坚志，崛起新丰一草茅。
送族子春叟游西广
作者：李昴英
朝代：宋

凤出丹山定九苞，桂林要拣一枝巢。
久闻岩窦须幽讨，不是豪人莫泛交。
鹤髮频将安问寄，萤窗勤把旧书抄。
功名到底还坚志，崛起新丰一草茅。
送族子春叟游西廣
作者：李昴英
朝代：宋

鳳出丹山定九苞，桂林要揀一枝巢。
久聞巖竇須幽討，不是豪人莫汎交。
鶴髮頻將安問寄，螢窗勤把舊書抄。
功名到底還堅志，崛起新豐一草茅。
送李尉兴龙之海丰任
作者：李昴英
朝代：宋
体裁：七言律诗

书味无穷得属厌，待瓜六载不辞淹。乃心雅欲亲诸老，初筮惟知守一廉。毋纵弯弓猎鸡犬，谨防暴客起鱼盐。同乡同姓钟情处，酌别中秋吸玉蟾。
送李尉興龍之海豐任
作者：李昴英
朝代：宋

書味無窮得屬厭，待瓜六載不辭淹。
乃心雅欲親諸老，初筮惟知守一廉。
毋縱彎弓獵雞犬，謹防暴客起魚鹽。
同鄉同姓鍾情處，酌別中秋吸玉蟾。
送李路鈐萬入京
作者：李昴英
朝代：宋

運厄南州暴吏專，鶡冠却有好官員。
捕猺怕損平人命，製錦盡除常例錢。
枘鑿一言辭辟郡，胸襟三略合籌邊。
景文匹馬長相過，我愧才非玉局仙。
送李路钤万入京
作者：李昴英
朝代：宋
体裁：七言律诗

运厄南州暴吏专，鹖冠却有好官员。捕猺怕损平人命，制锦尽除常例钱。枘凿一言辞辟郡，胸襟三略合筹边。景文匹马长相过，我愧才非玉局仙。
送梁上舍必得大学解试
作者：李昴英
朝代：宋

南国去天远，行程勿滞留。
试期催负笈，战决胜焚舟。
澹墨题金榜，英声起璧流。
旦评期望久，着力在毫头。
送梁上舍必得大学解试
作者：李昴英
朝代：宋

南国去天远，行程勿滞留。试期催负笈，战决胜焚舟。澹墨题金榜，英声起璧流。旦评期望久，著力在毫头。
送梁上舍必得大學解試
作者：李昴英
朝代：宋

南國去天遠，行程勿滯留。
試期催負笈，戰决勝焚舟。
澹墨題金榜，英聲起璧流。
旦評期望久，著力在毫頭。
送梁伯隆归丹谷旧隐
作者：李昴英
朝代：宋

昔人入山访隐君，每恨见山不见人。子持画图走踆踆，人虽可即山非真。自言谷中万修筠，泉鸣琮琤石嶙峋。谁甘混迹麋鹿群，雅意远游阔见闻。飞筇遂过南海濒，翻海一洗征衣尘。东望绝域天无垠，药洲风月蒲涧云。间出奇语颇自珍，奚囊十袭而三熏。槿花猩血荔锦纹，何如故圃桃李春。江湖社友杯十分，何如族聚情话亲。行路之难多酸辛，还家火急埋车轮。拂拭矶苔开径榛，畹兰篱菊庭古椿。赠篇满箧不疗贫，几人炼药能轻身。本分荷锄驱犊西畴耘，武夷山下击壤为尧民。
送梁伯隆归丹谷旧隠
作者：李昴英
朝代：宋

昔人入山访隠君，每恨见山不见人。
子持画图走踆踆，人虽可即山非真。
自言谷中万修筠，泉鸣琮琤石嶙峋。
谁甘混迹麋鹿群，雅意远游阔见闻。
飞筇遂过南海濒，翻海一洗征衣尘。
东望绝域天无垠，药洲风月蒲涧云。
间出奇语颇自珍，奚囊十袭而三熏。
槿花猩血荔锦纹，何如故圃桃李春。
江湖社友杯十分，何如族聚情话亲。
行路之难多酸辛，还家火急埋车轮。
拂拭矶苔开径榛，畹兰篱菊庭古椿。
赠篇满箧不疗贫，几人炼药能轻身。
本分荷锄驱犊西畴耘，武夷山下击壤为尧民。
送梁伯隆歸丹谷舊隠
作者：李昴英
朝代：宋

昔人入山訪隠君，每恨見山不見人。
子持畫圖走踆踆，人雖可即山非真。
自言谷中萬修筠，泉鳴琮琤石嶙峋。
誰甘混跡麋鹿群，雅意遠遊闊見聞。
飛筇遂過南海瀕，翻海一洗征衣塵。
東望絕域天無垠，藥洲風月蒲澗雲。
間出奇語頗自珍，奚囊十襲而三熏。
槿花猩血荔錦紋，何如故圃桃李春。
江湖社友杯十分，何如族聚情話親。
行路之難多酸辛，還家火急埋車輪。
拂拭磯苔開徑榛，畹蘭籬菊庭古椿。
贈篇滿篋不療貧，幾人煉藥能輕身。
本分荷鋤驅犢西疇耘，武夷山下擊壤爲堯民。
送次儿解试
作者：李昴英
朝代：宋
体裁：七言律诗

四度笺名达帝聪，布衣便有此遭逢。吾家积庆为心印，一战收功在笔锋。举子头场关荐鹗，时文手段要屠龙。庭前手植森森桂，飞捷今秋好事重。
送次兒解試
作者：李昴英
朝代：宋

四度牋名達帝聰，布衣便有此遭逢。
吾家積慶爲心印，一戰收功在筆鋒。
舉子頭場關薦鶚，時文手段要屠龍。
庭前手植森森桂，飛捷今秋好事重。
送湛师回罗浮花首山
作者：李昴英
朝代：宋
体裁：七言律诗

翩然拂袖忽然回，带得罗浮面目来。乞食又还双足茧，坐禅岂是寸心灰。故依花首从三靖，旋摘茶芽供一杯。兰若苦空君不厌，可能为我扫苍苔。
送湛師回羅浮花首山
作者：李昴英
朝代：宋

翩然拂袖忽然囘，带得羅浮面目來。
乞食又還雙足繭，坐禪豈是寸心灰。
故依花首從三靖，旋摘茶芽供一杯。
蘭若苦空君不厭，可能爲我掃蒼苔。
送演侄三首
作者：李昴英
朝代：宋

少年政要识艰难，受国恩深早一官。著力莫孤先世望，从头细把四书看。金兰益友真同志，菽水慈亲曲尽欢。学取老夫穷意思，免教人指裤繻纨。五常百行异其名，腔子源头一个诚。数马似愚宁过谨，悬鱼虽矫却真清。宽和爱众众同爱，骄倨轻人人所轻。诗好何如勋业好，旂常元不载诗声。一同休戚尉相关，肉食那容职旷瘝。验视难真防木刻，追擒易误戒弓弯。千寻树看萌芽始，万里行从跬步间。大抵穷通皆定分，炎门邪径莫跻攀。
送演侄三首·其一
作者：李昴英
朝代：宋

少年政要识艰难，受国恩深早一官。
着力莫孤先世望，从头细把四书看。
金兰益友真同志，菽水慈亲曲尽欢。
学取老夫穷意思，免教人指袴繻纨。
送演侄三首·其一
作者：李昴英
朝代：宋

少年政要识艰难，受国恩深早一官。著力莫孤先世望，从头细把四书看。金兰益友真同志，菽水慈亲曲尽欢。学取老夫穷意思，免教人指裤繻纨。
送演侄三首·其三
作者：李昴英
朝代：宋
体裁：七言律诗

一同休戚尉相关，肉食那容职旷瘝。验视难真防木刻，追擒易误戒弓弯。千寻树看萌芽始，万里行从跬步间。大抵穷通皆定分，炎门邪径莫跻攀。
送演侄三首·其二
作者：李昴英
朝代：宋

五常百行异其名，腔子源头一个诚。数马似愚宁过谨，悬鱼虽矫却真清。宽和爱众众同爱，骄倨轻人人所轻。诗好何如勋业好，旂常元不载诗声。
送演侄三首·其二
作者：李昴英
朝代：宋

五常百行异其名，腔子源头一箇诚。
数马似愚宁过谨，悬鱼虽矫却真清。
宽和爱众众同爱，骄倨轻人人所轻。
诗好何如勋业好，旗常元不载诗声。
送演姪三首·其一
作者：李昴英
朝代：宋

少年政要識艱難，受國恩深早一官。
著力莫孤先世望，從頭細把四書看。
金蘭益友真同志，菽水慈親曲盡歡。
學取老夫窮意思，免教人指袴繻紈。
送演姪三首·其三
作者：李昴英
朝代：宋

一同休戚尉相關，肉食那容職曠瘝。
驗視難真防木刻，追擒易誤戒弓彎。
千尋樹看萌芽始，萬里行從跬步間。
大抵窮通皆定分，炎門邪徑莫躋攀。
送演姪三首·其二
作者：李昴英
朝代：宋

五常百行異其名，腔子源頭一箇誠。
數馬似愚寧過謹，懸魚雖矯却真清。
寬和愛衆衆同愛，驕倨輕人人所輕。
詩好何如勳業好，旂常元不載詩聲。
送舶使周申
作者：李昴英
朝代：宋
体裁：七言律诗

堂堂山立旧朝簪，久屈清流督献琛。风赶连艘出狮国，浪吹残句到鸡林。平生不隔同年面，中岁难禁惜别心。归见耆英定相问，只言闭户万山深。
送舶使周申
作者：李昴英
朝代：宋

堂堂山立舊朝簪，久屈清流督獻琛。
風趕連艘出獅國，浪吹殘句到雞林。
平生不隔同年面，中歲難禁惜別心。
歸見耆英定相問，只言閉戶萬山深。
送舶使孙叔谐东归
作者：李昴英
朝代：宋
体裁：七言律诗

莼鲈高兴趁新秋，帆腹吞风涌去舟。万宝集登天子库，诸蛮遮泣海山楼。世间颠倒是非梦，达者逍遥得失侯。归到家林定重九，团栾杯酒菊花浮。
送舶使孫叔諧東歸
作者：李昴英
朝代：宋

蓴鱸高興趁新秋，帆腹吞風湧去舟。
萬寶集登天子庫，諸蠻遮泣海山樓。
世間顛倒是非夢，達者逍遥得失侯。
歸到家林定重九，團欒杯酒菊花浮。
送荃翁张端义之惠阳
作者：李昴英
朝代：宋

吹面东风竖绿簑，诗翁七十醉婆娑。
放怀自号天随子，知我无如春梦婆。
吟有小奚磨破砚，卧看赤脚踏行窝。
太湖争似黄湾阔，高浪粘天独笑过。
送荃翁张端义之惠阳
作者：李昴英
朝代：宋

吹面东风竖绿蓑，诗翁七十醉婆娑。放怀自号天随子，知我无如春梦婆。吟有小奚磨破砚，卧看赤脚踏行窝。太湖争似黄湾阔，高浪粘天独笑过。
送荃翁張端義之惠陽
作者：李昴英
朝代：宋

吹面東風豎綠簑，詩翁七十醉婆娑。
放懷自號天隨子，知我無如春夢婆。
吟有小奚磨破硯，卧看赤脚踏行窩。
太湖爭似黄灣闊，高浪粘天獨笑過。
送荆門王廣文之官
作者：李昴英
朝代：宋

京都士如雲，一見知好修。
未嘗廣文飯，已替肉食謀。
炎門恥曳裾，漫郎肯從游。
驚座吐倔奇，倚麈覺我羞。
窮邊人憚之，長笑驅行舟。
遠烽亂夕烟，戎馬驕高秋。
清野空子衿，叢棘荒半流。
此去欲何之，幕府應拔尤。
吾道豈空談，取勝在一籌。
獻馘早歸來，平步班瀛洲。
送荆门王广文之官
作者：李昴英
朝代：宋
体裁：古风

京都士如云，一见知好修。未尝广文饭，已替肉食谋。炎门耻曳裾，漫郎肯从游。惊座吐倔奇，倚麈觉我羞。穷边人惮之，长笑驱行舟。远烽乱夕烟，戎马骄高秋。清野空子衿，丛棘荒半流。此去欲何之，幕府应拔尤。吾道岂空谈，取胜在一筹。献馘早归来，平步班瀛洲。
送葉耆卿試太學
作者：李昴英
朝代：宋

背城贏一戰，璧水是儒林。
詞賦八叉手，功名寸鐵心。
程兼馳數驛，學苦惜分陰。
清獻起庚戌，長風送捷音。
送连推黄端简赴班
作者：李昴英
朝代：宋

别我谷之盘，今谁似二难。西江诗种好，南斗剑光寒。千里依莲重，三年食檗安。头班人品称，春意暖征鞍。
送连推黄端简赴班
作者：李昴英
朝代：宋

别我谷之盘，今谁似二难。
西江诗种好，南斗剑光寒。
千里依莲重，三年食蘗安。
头班人品称，春意暖征鞍。
送連推黄端簡赴班
作者：李昴英
朝代：宋

別我谷之盤，今誰似二難。
西江詩種好，南斗劍光寒。
千里依蓮重，三年食蘗安。
頭班人品稱，春意暖征鞍。
送郑雪屋归里
作者：李昴英
朝代：宋

征衣点落红，君去与春同。
贫到归时见，吟多醉后工。
不应冠尚鹖，自许气如虹。
急着看山眼，飞帆吸快风。
送郑雪屋归里
作者：李昴英
朝代：宋

征衣点落红，君去与春同。贫到归时见，吟多醉后工。不应冠尚鹖，自许气如虹。急著看山眼，飞帆吸快风。
送都运陈炜以烦言去
作者：李昴英
朝代：宋

铁汉从来去就轻，当年乌府树风声。福星临分人安乐，浊世如泥志洁清。祠命忽传奸吏贺，归装绝少担夫惊。退庵本惬家林兴，父老攀辕却有情。
送都运陈炜以烦言去
作者：李昴英
朝代：宋

铁汉从来去就轻，当年乌府树风声。
福星临分人安乐，浊世如泥志洁清。
祠命忽传姦吏贺，归装绝少担夫惊。
退庵本惬家林兴，父老攀辕却有情。
送都運陳煒以煩言去
作者：李昴英
朝代：宋

鐵漢從來去就輕，當年烏府樹風聲。
福星臨分人安樂，濁世如泥志潔清。
祠命忽傳姦吏賀，歸裝絕少擔夫驚。
退菴本愜家林興，父老攀轅却有情。
送鄭雪屋歸里
作者：李昴英
朝代：宋

征衣點落紅，君去與春同。
貧到歸時見，吟多醉後工。
不應冠尚鶡，自許氣如虹。
急著看山眼，飛帆吸快風。
送鉴师住灵洲寺
作者：李昴英
朝代：宋
体裁：七言律诗

少年芹泮也儒冠，底事缁袍染异端。孤岛一灯开佛屋，长身七尺占僧单。钟鸣鱼叩随缘过，棹舞鸥飞取次看。亭下听经鼋在否，石栏摇影碧波寒。
送鑒師住靈洲寺
作者：李昴英
朝代：宋

少年芹泮也儒冠，底事緇袍染異端。
孤島一燈開佛屋，長身七尺占僧單。
鐘鳴魚叩隨緣過，棹舞鷗飛取次看。
亭下聽經黿在否，石欄摇影碧波寒。
送陈大雷试太学
作者：李昴英
朝代：宋
体裁：五言律诗

裹粮数千里，贾勇万人场。庾岭琴书去，桥门姓字香。有司应眼具，喜气已眉黄。践履宜天相，时文况所长。
送陳大雷試太學
作者：李昴英
朝代：宋

裹糧數千里，賈勇萬人場。
庾嶺琴書去，橋門姓字香。
有司應眼具，喜氣已眉黄。
踐履宜天相，時文况所長。
送高礼部不妄知严州
作者：李昴英
朝代：宋

从来直气劲摩空，又吐忠嘉忤九重。指斥分明人所忌，去留谆复上能容。清风慨慕桐江钓，异渥新疏竹使筒。熊轼一行聊复尔，羽仪禁路要夔龙。
送高礼部不妄知严州
作者：李昴英
朝代：宋

从来直气劲摩空，又吐忠嘉忤九重。
指斥分明人所忌，去留谆复上能容。
清风慨慕桐江钓，异渥新疏竹使筒。
熊轼一行聊復尔，羽仪禁路要夔龙。
送高禮部不妄知嚴州
作者：李昴英
朝代：宋

從來直氣勁摩空，又吐忠嘉忤九重。
指斥分明人所忌，去留諄複上能容。
清風慨慕桐江釣，異渥新疏竹使筒。
熊軾一行聊復爾，羽儀禁路要夔龍。
送魁星与李子先
作者：李昴英
朝代：宋
体裁：七言绝句

金斗高跳鬼状狞，世传此像是魁星。祥光闪烁开先兆，助子秋闱笔砚灵。
送魁星與李子先
作者：李昴英
朝代：宋

金斗高跳鬼狀獰，世傳此像是魁星。
祥光閃爍開先兆，助子秋闈筆硯靈。
送黄提干赴班
作者：李昴英
朝代：宋
体裁：七言律诗

不枉金闺贮一贤，唱名重见冕旒前。省闱见说第三赋，选调犹迟十八年。据实语人南峤事，无多行李浙江船。壶山群彦官今紧，直谅如今合茹连。
送黄提幹赴班
作者：李昴英
朝代：宋

不枉金閨貯一賢，唱名重見冕旒前。
省闈見說第三賦，選調猶遲十八年。
據實語人南嶠事，無多行李浙江船。
壺山群彥官今緊，直諒如今合茹連。
遊峽山和東坡韻
作者：李昴英
朝代：宋

雙虬挾泓玉，奧入百轉灣。
向無長公詩，草木今何顔。
此山二百年，偃蹇客往還。
長風駕余舟，老人急開關。
逢迎欠高僧，喜有識面山。
平生癖幽壑，便合茅三間。
君命何敢留，歸棹隨賜還。
慚愧和光翁，笑指青童鬟。
過嚴子陵釣臺
作者：李昴英
朝代：宋

船重祗因將利去，船輕又恐爲名來。
如今羞見先生面，夜半撐船過釣臺。
酌別張子元二首·其一
作者：李昴英
朝代：宋

去冬初去國，逆旅等順境。
禍機衆危之，沙蜮伺人影。
拂衣肯同歸，荒驛燈夜永。
幸脫妖蟇口，黑月重磨鏡。
勤君再行役，我愧心耿耿。
陛下皇明穹，賢聚纖邪屏。
石渠盛此士，豈復松廳冷。
胸中貯奇策，可以靖邊警。
平生羞轅駒，看取囊露穎。
堂堂曲江翁，芳躅在梅嶺。
酌別張子元二首·其二
作者：李昴英
朝代：宋

南士如君幾，妙處方寸境。
撐腸五千卷，落筆擅三影。
喜談狂朱雲，恥作諛谷永。
憂時點髭雪，未肯疎鑷鏡。
摩挲匣中龍，起視斗牛耿。
每同畫灰語，寒夜僮僕屏。
吾儕期歲晏，世俗任炎冷。
江亭揮別酒，謔笑鬭機警。
景文兄弟情，畝異禾同穎。
日邊多便驛，頻書來越嶺。
酌别张子元二首
作者：李昴英
朝代：宋

去冬初去国，逆旅等顺境。祸机众危之，沙蜮伺人影。拂衣肯同归，荒驿灯夜永。幸脱妖蟆口，黑月重磨镜。勤君再行役，我愧心耿耿。陛下皇明穹，贤聚纤邪屏。石渠盛此士，岂复松厅冷。胸中贮奇策，可以靖边警。平生羞辕驹，看取囊露颖。堂堂曲江翁，芳躅在梅岭。南士如君几，妙处方寸境。撑肠五千卷，落笔擅三影。喜谈狂朱云，耻作谀谷永。忧时点髭雪，未肯疏镊镜。摩挲匣中龙，起视斗牛耿。每同画灰语，寒夜僮仆屏。吾侪期岁晏，世俗任炎冷。江亭挥别酒，谑笑斗机警。景文兄弟情，亩异禾同颖。日边多便驿，频书来越岭。
酌别张子元二首·其一
作者：李昴英
朝代：宋

去冬初去国，逆旅等顺境。祸机众危之，沙蜮伺人影。拂衣肯同归，荒驿灯夜永。幸脱妖蟆口，黑月重磨镜。勤君再行役，我愧心耿耿。陛下皇明穹，贤聚纤邪屏。石渠盛此士，岂复松厅冷。胸中贮奇策，可以靖边警。平生羞辕驹，看取囊露颖。堂堂曲江翁，芳躅在梅岭。
酌别张子元二首·其一
作者：李昴英
朝代：宋

去冬初去国，逆旅等顺境。
祸机众危之，沙蜮伺人影。
拂衣肯同归，荒驿灯夜永。
幸脱妖蟇口，黑月重磨镜。
勤君再行役，我愧心耿耿。
陛下皇明穹，贤聚纤邪屏。
石渠盛此士，岂復松厅冷。
胸中贮奇策，可以靖边警。
平生羞辕驹，看取囊露颖。
堂堂曲江翁，芳躅在梅岭。
酌别张子元二首·其二
作者：李昴英
朝代：宋

南士如君几，妙处方寸境。
撑肠五千卷，落笔擅三影。
喜谈狂朱云，耻作谀谷永。
忧时点髭雪，未肯疎镊镜。
摩挲匣中龙，起视斗牛耿。
每同画灰语，寒夜僮仆屏。
吾侪期岁晏，世俗任炎冷。
江亭挥别酒，谑笑斗机警。
景文兄弟情，亩异禾同颖。
日边多便驿，频书来越岭。
酌别张子元二首·其二
作者：李昴英
朝代：宋

南士如君几，妙处方寸境。撑肠五千卷，落笔擅三影。喜谈狂朱云，耻作谀谷永。忧时点髭雪，未肯疏镊镜。摩挲匣中龙，起视斗牛耿。每同画灰语，寒夜僮仆屏。吾侪期岁晏，世俗任炎冷。江亭挥别酒，谑笑斗机警。景文兄弟情，亩异禾同颖。日边多便驿，频书来越岭。
采阳轩
作者：李昴英
朝代：宋
体裁：七言绝句

看尽西园十里梅，黄昏寒月趁人回。要圆一段清游事，更访仙宫索茗杯。
重九日游南山峡觉海寺
作者：李昴英
朝代：宋
体裁：七言绝句

恰重阳日到南山，小摘黄花供绿樽。钟叩一声萧寺晚，移舟载月过前湾。
重九日游南山峽覺海寺
作者：李昴英
朝代：宋

恰重陽日到南山，小摘黄花供綠樽。
鐘叩一聲蕭寺晚，移舟載月過前灣。
重九游鬰孤台和座客韵
作者：李昴英
朝代：宋
体裁：古风

座上多俊人，奇掘角拔犀。追风飙馆游，鼍鸣玉龙嘶。夕阳催归鞭，更酌樽重携。怀开钩钩帘，语合印印泥。似与花神期，拈出糕字题。壮哉千尺台，虎踞谯之西。枰中十万家，一目城市低。乘风巾可桥，取月箸可梯。豪气压崆峒，双月照虹溪。响山慨怀古，妙句吾家鸡。邦人趁遨头，壶榼山之蹊。最喜秋事成，千亩黄云齐。
重九遊鬰孤臺和座客韻
作者：李昴英
朝代：宋

座上多俊人，奇掘角拔犀。
追風飆館游，鼉鳴玉龍嘶。
夕陽催歸鞭，更酌樽重携。
懷開鉤鉤簾，語合印印泥。
似與花神期，拈出糕字題。
壯哉千尺臺，虎踞譙之西。
枰中十萬家，一目城市低。
乘風巾可橋，取月箸可梯。
豪氣壓崆峒，雙月照虹溪。
響山慨懷古，妙句吾家雞。
邦人趁遨頭，壺榼山之蹊。
最喜秋事成，千畝黄雲齊。
鉴空阁
作者：李昴英
朝代：宋
体裁：七言律诗

鉴空阁上赏僧轩，祇树深开不二门。一水横流界平野，数峰突起补前村。舟来舟去人多事，潮落潮生岸有痕。镇日长閒输老衲，倚筇独坐古榕根。
鍾離仙贊
作者：李昴英
朝代：宋

衣兮木葉，髯戟面鐵。
所執何書，願聞其說。
鑒空閣
作者：李昴英
朝代：宋

鑒空閣上賞僧軒，祇樹深開不二門。
一水橫流界平野，數峰突起補前村。
舟來舟去人多事，潮落潮生岸有痕。
鎮日長閒輸老衲，倚筇獨坐古榕根。
钟离仙赞
作者：李昴英
朝代：宋
体裁：四言诗

衣兮木叶，髯戟面铁。所执何书，愿闻其说。
闻褫阁职免新任之报二首
作者：李昴英
朝代：宋

远民冤甚草菅芟，抗论公庭出至諴。且喜一方全性命，何妨三字减头衔。机关平地藏深阱，仕宦伶人视戏衫。五逊州符今免矣，幅巾藜杖可松杉。狂妄孤臣罪有馀，三年三度挂丹书。群儿过计愁郎罢，外物浮名总子虚。只是儒酸真面目，不题道号混樵渔。亲朋欲语浇教醉，休与时人定毁誉。
闻褫阁职免新任之报二首·其一
作者：李昴英
朝代：宋

远民冤甚草菅芟，抗论公庭出至諴。
且喜一方全性命，何妨三字减头衔。
机关平地藏深穽，仕宦伶人视戏衫。
五逊州符今免矣，幅巾藜杖可松杉。
闻褫阁职免新任之报二首·其一
作者：李昴英
朝代：宋

远民冤甚草菅芟，抗论公庭出至諴。且喜一方全性命，何妨三字减头衔。机关平地藏深阱，仕宦伶人视戏衫。五逊州符今免矣，幅巾藜杖可松杉。
闻褫阁职免新任之报二首·其二
作者：李昴英
朝代：宋

狂妄孤臣罪有余，三年三度挂丹书。
群儿过计愁郎罢，外物浮名总子虚。
只是儒酸真面目，不题道号混樵渔。
亲朋欲语浇教醉，休与时人定毁誉。
闻褫阁职免新任之报二首·其二
作者：李昴英
朝代：宋

狂妄孤臣罪有馀，三年三度挂丹书。群儿过计愁郎罢，外物浮名总子虚。只是儒酸真面目，不题道号混樵渔。亲朋欲语浇教醉，休与时人定毁誉。
雨行梅关二首
作者：李昴英
朝代：宋

浓岚四合冻云痴，水墨连屏斗崛奇。冲雨此行风景别，满山翠滴水帘垂。通宵雨滴急催梅，枝北枝南晓尽开。多谢花神好看客，随车十里雪香来。
雨行梅关二首·其一
作者：李昴英
朝代：宋

浓岚四合冻云痴，水墨连屏斗崛奇。冲雨此行风景别，满山翠滴水帘垂。
雨行梅关二首·其一
作者：李昴英
朝代：宋

浓岚四合冻云痴，水墨连屏斗崛奇。
衝雨此行风景别，满山翠滴水帘垂。
雨行梅关二首·其二
作者：李昴英
朝代：宋
体裁：七言绝句

通宵雨滴急催梅，枝北枝南晓尽开。多谢花神好看客，随车十里雪香来。
雨行梅關二首·其一
作者：李昴英
朝代：宋

濃嵐四合凍雲癡，水墨連屏鬭崛奇。
衝雨此行風景別，滿山翠滴水簾垂。
雨行梅關二首·其二
作者：李昴英
朝代：宋

通宵雨滴急催梅，枝北枝南曉盡開。
多謝花神好看客，隨車十里雪香來。
雪封寺二首
作者：李昴英
朝代：宋

凿通危石张文献，勘破禅关卢祖师。奇事已堪誇北客，梅花先暖亦南枝。征舆六月度梅关，大地清凉树影班。行客不须梅止渴，流泉到耳冷潺潺。
雪封寺二首·其一
作者：李昴英
朝代：宋

凿通危石张文献，勘破禅关卢祖师。
奇事已堪夸北客，梅花先暖亦南枝。
雪封寺二首·其一
作者：李昴英
朝代：宋

凿通危石张文献，勘破禅关卢祖师。奇事已堪誇北客，梅花先暖亦南枝。
雪封寺二首·其一
作者：李昴英
朝代：宋

鑿通危石張文獻，勘破禪關盧祖師。
奇事已堪誇北客，梅花先暖亦南枝。
雪封寺二首·其二
作者：李昴英
朝代：宋
体裁：七言绝句

征舆六月度梅关，大地清凉树影班。行客不须梅止渴，流泉到耳冷潺潺。
雪封寺二首·其二
作者：李昴英
朝代：宋

征輿六月度梅關，大地清凉樹影班。
行客不須梅止渴，流泉到耳冷潺潺。
雲泉亭
作者：李昴英
朝代：宋

絕頂鬰其前，寒崖噴玉泉。
亭成山補闕，境勝我攙先。
樹杪江天接，榕根石磴懸。
賞心遂連日，合爲智仙傳。
雲關觀月
作者：李昴英
朝代：宋

山間未晚先得月，料想城中見較遲。
海吐銀蟾漸呈露，林垂翠影早參差。
孤輪涵澗安禪處，明鏡當空沉籟時。
夜半衰翁猶獨坐，清光吸盡入詩脾。
靈洲
作者：李昴英
朝代：宋

眼前無限往來舟，射利干名不肯休。
少見人心如此寺，屹然砥柱在中流。
青释应端住与化寺惟其说而勉之二首
作者：李昴英
朝代：宋
体裁：七言绝句

一般奇怪弄精魂，猪蚬皆餐针戏吞。未到空通渠地位，只当斋戒作沙门。
題東坡竹
作者：李昴英
朝代：宋

葉葉枝枝各標致，密密疎疎總風味。
筆爲化工壁爲地，頃刻種成此君子。
雖然月影水影寫真似，安得千年尚生意。
題石室木
作者：李昴英
朝代：宋

似屈纔伸蛇解蟄，似斷還連龍蛻骨。
天河失却古槎橜，落在人間撐突兀。
若非胸中磊塊灑澆出，老死畫工無此筆。
題羅浮沖虛觀化緣疏
作者：李昴英
朝代：宋

仙去千年重此山，不禁風雨屋摧殘。
金能點化空談易，錢欠通神著力難。
支厦終非一木了，成裘未免衆毛攢。
洞天有分人人到，輪奐峨嵯起筆端。
題雪峰因大夢頂相
作者：李昴英
朝代：宋

終朝咬菜根，那得許精神。
自笑形爲贅，從渠畫不真。
閑雲留片影，活佛化千身。
大夢何時覺，癡人問木人。
题东坡竹
作者：李昴英
朝代：宋

叶叶枝枝各标致，密密疎疎总风味。
笔为化工壁为地，顷刻种成此君子。
虽然月影水影写真似，安得千年尚生意。
题东坡竹
作者：李昴英
朝代：宋

叶叶枝枝各标致，密密疏疏总风味。笔为化工壁为地，顷刻种成此君子。虽然月影水影写真似，安得千年尚生意。
题石室木
作者：李昴英
朝代：宋

似屈才伸蛇解蛰，似断还连龙蜕骨。天河失却古槎橛，落在人间撑突兀。若非胸中磊块洒浇出，老死画工无此笔。
题石室木
作者：李昴英
朝代：宋

似屈纔伸蛇解蛰，似断还连龙蜕骨。
天河失却古槎橜，落在人间撑突兀。
若非胸中磊块洒浇出，老死画工无此笔。
题罗浮冲虚观化缘疏
作者：李昴英
朝代：宋

仙去千年重此山，不禁风雨屋摧残。
金能点化空谈易，钱欠通神着力难。
支厦终非一木了，成裘未免众毛攒。
洞天有分人人到，轮奂峨嵯起笔端。
题罗浮冲虚观化缘疏
作者：李昴英
朝代：宋

仙去千年重此山，不禁风雨屋摧残。金能点化空谈易，钱欠通神著力难。支厦终非一木了，成裘未免众毛攒。洞天有分人人到，轮奂峨嵯起笔端。
题雪峰因大梦顶相
作者：李昴英
朝代：宋
体裁：五言律诗

终朝咬菜根，那得许精神。自笑形为赘，从渠画不真。闲云留片影，活佛化千身。大梦何时觉，痴人问木人。
飲赴解試士友二首·其一
作者：李昴英
朝代：宋

座滿挺時髦，經明亦富豪。
幾年勤用志，三日健揮毫。
笑取刀牛角，相逢酒蟹螯。
有名還有分，秋鶚碧雲高。
飲赴解試士友二首·其二
作者：李昴英
朝代：宋

少日諳場屋，斯文爲細論。
艱深成札闥，卑弱又西崑。
與客爲佳讖，當年是解元。
賀詩多辦取，盛事屬于門。
饮赴解试士友二首
作者：李昴英
朝代：宋

座满挺时髦，经明亦富豪。几年勤用志，三日健挥毫。笑取刀牛角，相逢酒蟹螯。有名还有分，秋鹗碧云高。少日谙场屋，斯文为细论。艰深成札闼，卑弱又西昆。与客为佳谶，当年是解元。贺诗多办取，盛事属于门。
饮赴解试士友二首·其一
作者：李昴英
朝代：宋
体裁：五言律诗

座满挺时髦，经明亦富豪。几年勤用志，三日健挥毫。笑取刀牛角，相逢酒蟹螯。有名还有分，秋鹗碧云高。
饮赴解试士友二首·其二
作者：李昴英
朝代：宋
体裁：五言律诗

少日谙场屋，斯文为细论。艰深成札闼，卑弱又西昆。与客为佳谶，当年是解元。贺诗多办取，盛事属于门。
黄士奇沿檄送其双亲归闽以诗送之
作者：李昴英
朝代：宋
体裁：七言律诗

佳哉茂士颇圆机，频到萧斋对麈挥。官长见知因职业，人生最乐有庭闱。东山至宝身当惜，伯玉中年力去非。一事说来真可敬，来装罄矣贷金归。
黄士奇沿檄送其雙親歸閩以詩送之
作者：李昴英
朝代：宋

佳哉茂士頗圓機，頻到蕭齋對麈揮。
官長見知因職業，人生最樂有庭闈。
東山至寶身當惜，伯玉中年力去非。
一事說來真可敬，來裝罄矣貸金歸。
十二月立春
作者：李時
朝代：宋

東風昨夜到疏籬，早被游蜂探得知。
花子又從今日好，人情須勝去年時。
盤裝薺菜迎春餅，瓶插梅花带雪枝。
勸了親庭眉壽酒，旋裁春帖換新詩。
春暮
作者：李時
朝代：宋

小園泥滑又妨行，破曉東風始放晴。
九十日春將解印，兩三杯酒自尋盟。
花依好竹如年少，人對青山俱老成。
俗客不來清意足，一吟聊復暢幽情。
柴門
作者：李時
朝代：宋

柴門盡日扃，緣是少將迎。
但得常無事，何須更入城。
病同愁鶴瘦，吟伴月蛩清。
我自於時左，非干避姓名。
途中遇雪
作者：李時
朝代：宋

天寒鴉欲棲，客路尚遲遲。
泥滑寒驢澀，風斜破帽欹。
雲藏山斷絕，梅苦雪禁持。
客裏愁無著，愁邊卻有詩。
黄崗寓館作
作者：李時
朝代：宋

閑居迎送少，日對小山橫。
雨過秋陽減，天虛夜氣清。
候蟲依壁韻，野火隔谿明。
迢遞誰家笛，西風一雨聲。
句
作者：李時亭
朝代：宋

石柱虹梁勢入雲，玉鸞金鳳鎖絲綸。
臨桂白雲洞
作者：李時亮
朝代：宋

□崖高瞰白雲溪，洞穴通天路嶮巇。
雨未作霖天下旱，玉龍蟠此少人知。
萬里波光外，孤城南極西。
作者：李時亮
朝代：宋

數點晴明天外國，一帆風信舶家舟。
蟠龍山
作者：李時亮
朝代：宋

獨臥粵南天盡頭，吞吐清氣壓林丘。
風雲上下三千丈，霧雨西南十六州。
古澗有泉穿石冷，陰崖無暑滿山秋。
我來結構山亭下，時復憑欄看未休。
飛雲山
作者：李時亮
朝代：宋

曳曳溶溶繞翠微，朝朝暮暮滿山飛。
于今待汝爲霖雨，莫向山中變白衣。
六朝舊迹
作者：李時可
朝代：宋

六朝更代幾興亡，滿地黄花只舊香。
水鳥不知人事改，雙飛猶自戀寒塘。
別余司法
作者：李時可
朝代：宋

欲別愁如結，來時眉便開。
相逢兩無事，且盡十分杯。
明月今宵共，春風幾日回。
梅花發牆角，此際望君來。
杜鵑花
作者：李時可
朝代：宋

杜鵑躑躅正開時，自是山家一段奇。
莫據眼前看易厭，帝城只賣擔頭枝。
舟中夜聞讀書
作者：李時可
朝代：宋

臨谿一舍竹疎疎，舟過時聞夜讀書。
姓字是誰何必問，定應不是俗人居。
野寺
作者：李時可
朝代：宋

野寺不逢僧，修廊且緩行。
竹藏雙鶴睡，風助一蟬鳴。
坐石侵衣冷，臨風漱玉清。
詠歸無限意，新月带星橫。
雪行
作者：李時可
朝代：宋

天寒鴉欲棲，客路尚遲遲。
泥滑蹇馿澀，風斜破帽欹。
雲藏山斷絕，梅苦雪禁持。
客裏愁無著，愁邊却有詩。
題方漕水閣
作者：李時可
朝代：宋

三間水閣傍溪湄，曾倚欄干此賦詩。
山色溪光還似舊，惜無詩思似當時。
遊洞霄
作者：李時英
朝代：宋

撇開塵鞅作清遊，路轉溪回景物幽。
樓閣插天藏九鎖，林崖飛瀑看雙流。
聲鏘玉佩三更月，冷浸冰壺一段秋。
從此濯纓趨□□，□□□□□□□。
題巨然平湖舟泊圖
作者：李時雍
朝代：宋

遙岑矗矗水潺潺，茆屋松風晝掩關。
落日鐘聲來遠寺，行人初向石橋還。
題趙千里臥雪圖
作者：李時雍
朝代：宋

疏林茅屋掩閑雲，瀑雪懸崖霽色新。
好是杜陵詩興逸，蹇驢隨意樂行春。
石鐘山
作者：李景和
朝代：宋

楚地有石鼓，吾地有石鐘。
鼓不假制作，鐘不費陶鎔。
朕兆不可測，良由造化工。
安得置太廟，同聲叶時雍。
石钟山
作者：李景和
朝代：宋
体裁：古风

楚地有石鼓，吾地有石钟。鼓不假制作，钟不费陶镕。朕兆不可测，良由造化工。安得置太庙，同声叶时雍。
庐墓有感
作者：李景文
朝代：宋

流水绕门去，愁云压径斜。无人烧柏子，有客问梅花。橘熟猿窥树，池空鸟啄沙。自伤寒谷日，不及照昏鸦。
庐墓有感
作者：李景文
朝代：宋

流水遶门去，愁云压径斜。
无人烧柏子，有客问梅花。
橘熟猨窥树，池空鸟啄沙。
自伤寒谷日，不及照昏鸦。
廬墓有感
作者：李景文
朝代：宋

流水遶門去，愁雲壓徑斜。
無人燒柏子，有客問梅花。
橘熟猨窺樹，池空鳥啄沙。
自傷寒谷日，不及照昏鴉。
游委羽山
作者：李景文
朝代：宋
体裁：五言律诗

王国风尘暗，仙山景物新。龙宫逾紫禁，鹤寓远朱轮。冰融溪上日，花发洞门春。一似桃源路，从今学避秦。
病后感兴寄车玉峰先生二首
作者：李景文
朝代：宋

北风何飕飕，木叶下未已。闭门读古书，世念书中起。酒馔倾南邻，笙歌喧北里。欢娱极寒夜，不知漏下几。忽闻南来雁，起坐频抚几。树萱未有期，食芹空叹美。折梅寄故人，故人青云间。青云杳无路，梦里相往还。我爱梅花娟，彼惜桃李颜。相逢不相契，何事劳追攀。守此岁寒心，持以遗所欢。
病后感兴寄车玉峰先生二首·其一
作者：李景文
朝代：宋

北风何飕飕，木叶下未已。闭门读古书，世念书中起。酒馔倾南邻，笙歌喧北里。欢娱极寒夜，不知漏下几。忽闻南来雁，起坐频抚几。树萱未有期，食芹空叹美。
病后感兴寄车玉峰先生二首·其一
作者：李景文
朝代：宋

北风何飕飕，木叶下未已。
闭门读古书，世念书中起。
酒馔倾南邻，笙歌喧北里。
欢娱极寒夜，不知漏下几。
忽闻南来雁，起坐频抚几。
树蘐未有期，食芹空嘆美。
病后感兴寄车玉峰先生二首·其二
作者：李景文
朝代：宋

折梅寄故人，故人青云间。
青云杳无路，梦裏相往还。
我爱梅花娟，彼惜桃李颜。
相逢不相契，何事劳追攀。
守此岁寒心，持以遗所欢。
病后感兴寄车玉峰先生二首·其二
作者：李景文
朝代：宋

折梅寄故人，故人青云间。青云杳无路，梦里相往还。我爱梅花娟，彼惜桃李颜。相逢不相契，何事劳追攀。守此岁寒心，持以遗所欢。
病後感興寄車玉峰先生二首·其一
作者：李景文
朝代：宋

北風何颼颼，木葉下未已。
閉門讀古書，世念書中起。
酒饌傾南鄰，笙歌喧北里。
歡娛極寒夜，不知漏下幾。
忽聞南來雁，起坐頻撫几。
樹蘐未有期，食芹空嘆美。
病後感興寄車玉峰先生二首·其二
作者：李景文
朝代：宋

折梅寄故人，故人青雲間。
青雲杳無路，夢裏相往還。
我愛梅花娟，彼惜桃李顔。
相逢不相契，何事勞追攀。
守此歲寒心，持以遺所歡。
遊委羽山
作者：李景文
朝代：宋

王國風塵暗，仙山景物新。
龍宮逾紫禁，鶴寓遠朱輪。
冰融溪上日，花發洞門春。
一似桃源路，從今學避秦。
鷓鴣天
作者：李景良
朝代：宋

清曉祥雲繞碧天。老人星忽下南躔。庭蘭共酌長生酒，持上華堂彩侍前。開綺席，舞朱顏。輕紅蓮葉薦金盤。沉香小院渾先暑，更有杯傳數百年。
鹧鸪天·清晓祥云绕碧天
作者：李景良
朝代：宋
体裁：词

清晓祥云绕碧天。老人星忽下南躔。庭兰共酌长生酒，持上华堂彩侍前。开绮席，舞朱颜。轻红莲叶荐金盘。沉香小院浑先暑，更有杯传数百年。
跃马泉
作者：李景遹
朝代：宋

南山突兀横青空，鹿豕禽鱼得所宫。
修鳞于此亦养德，光怪夜发山川红。
风云变化事已矣，独有崖峤留余雄。
至今山泉脉四溢，喷薄声撼枯枬枫。
填然下与石壁会，万斛一窍投云中。
跳珠散玉虎鬚怒，烈日不照霜雪融。
前贤作亭久已废，后俗为弊词相蒙。
匡庐老禅来立锡，摄衣思见前贤风。
乃将炉峰三峡眼，坎井聊视海若同。
搜奇剔怪勇兴创，我为一洗学古胸。
叱开万状伏草兽，飞出百尺经天虹。
桃花乱流春态度，明月净写秋形容。
岂无白蛟尚蟠蛰，灵犀不毁无由通。
平生赤手揽鲸鳄，长铗自笑遗崆峒。
迩来但余观水志，每到胜处难藏锋。
欲借天瓢添半水，醉骑赤鯶访龙公。
跃马泉
作者：李景遹
朝代：宋

南山突兀横青空，鹿豕禽鱼得所宫。修鳞于此亦养德，光怪夜发山川红。风云变化事已矣，独有崖峤留馀雄。至今山泉脉四溢，喷薄声撼枯栴枫。填然下与石壁会，万斛一窍投云中。跳珠散玉虎须怒，烈日不照霜雪融。前贤作亭久已废，后俗为弊词相蒙。匡庐老禅来立锡，摄衣思见前贤风。乃将炉峰三峡眼，坎井聊视海若同。搜奇剔怪勇兴创，我为一洗学古胸。叱开万状伏草兽，飞出百尺经天虹。桃花乱流春态度，明月净写秋形容。岂无白蛟尚蟠蛰，灵犀不燬无由通。平生赤手揽鲸鳄，长铗自笑遗崆峒。迩来但馀观水志，每到胜处难藏锋。欲借天瓢添半水，醉骑赤鲩访龙公。
躍馬泉
作者：李景遹
朝代：宋

南山突兀橫青空，鹿豕禽魚得所宮。
修鱗于此亦養德，光怪夜發山川紅。
風雲變化事已矣，獨有崖嶠留餘雄。
至今山泉脈四溢，噴薄聲撼枯枬楓。
填然下與石壁會，萬斛一竅投雲中。
跳珠散玉虎鬚怒，烈日不照霜雪融。
前賢作亭久已廢，後俗爲弊詞相蒙。
匡廬老禪來立錫，攝衣思見前賢風。
乃將爐峰三峽眼，坎井聊視海若同。
搜奇剔怪勇興創，我爲一洗學古胸。
叱開萬狀伏草獸，飛出百尺經天虹。
桃花亂流春態度，明月淨寫秋形容。
豈無白蛟尚蟠蟄，靈犀不燬無由通。
平生赤手攬鯨鱷，長鋏自笑遺崆峒。
邇來但餘觀水志，每到勝處難藏鋒。
欲借天瓢添半水，醉騎赤鯶訪龍公。
和宋伯仁韵
作者：李景雷
朝代：宋
体裁：七言律诗

自笑冯唐老未侯，短衣匹马异乡游。卧闻破屋萧萧雨，坐听西风叶叶秋。邺下已非公干在，周南徒叹子长留。丈夫盖世英雄气，肯学世间儿女愁。
和宋伯仁韵
作者：李景雷
朝代：宋

自笑冯唐老示侯，短衣匹马异乡游。
卧闻破屋萧萧雨，坐听西风叶叶秋。
邺下已非公干在，周南徒叹子长留。
丈夫盖世英雄气，肯学世间儿女愁。
和宋伯仁韻
作者：李景雷
朝代：宋

自笑馮唐老未侯，短衣匹馬異鄉遊。
卧聞破屋蕭蕭雨，坐聽西風葉葉秋。
鄴下已非公幹在，周南徒歎子長留。
丈夫蓋世英雄氣，肯學世間兒女愁。
今朝
作者：李智远
朝代：宋
体裁：七言绝句

四十三年处世中，梦中成梦又成空。今朝撒手还归去，木马频嘶物外风。
今朝
作者：李智遠
朝代：宋

四十三年處世中，夢中成夢又成空。
今朝撒手還歸去，木馬頻嘶物外風。
大滌洞天留題
作者：李暘夫
朝代：宋

誰挽天河瀉翠崖，一條飛瀑界烟霞。
只愁風力半天勁，吹向人間作雪花。
句
作者：李曼
朝代：宋

崖深經夏不融雪，江闊架筒難入城。
句
作者：李曼
朝代：宋

崖深经夏不融雪，江阔架筒难入城。
題廣勝寺
作者：李曼
朝代：宋

寺隱藏山腹，山高絕杳冥。
濃嵐春發黛，岑塔曉開屏。
嶺上雲無著，松根茯有靈。
訪求忠武迹，不復見丹青。
题广胜寺
作者：李曼
朝代：宋

寺隐藏山腹，山高绝杳冥。
浓岚春发黛，岑塔晓开屏。
岭上云无着，松根茯有灵。
访求忠武迹，不復见丹青。
题广胜寺
作者：李曼
朝代：宋

寺隐藏山腹，山高绝杳冥。浓岚春发黛，岑塔晓开屏。岭上云无著，松根茯有灵。访求忠武迹，不复见丹青。
句
作者：李會
朝代：宋

金沙灘上雙鸂鶒，肯爲分司御史來。
小重山
作者：李朝卿
朝代：宋

春正浓时月正圆。华堂初燕喜，雨真仙。霞衣相对旧貂蝉。人间少，福寿子孙贤。□□佳非烟。花光羞粉艳，敢争妍。笑歌声里捧金船。深深愿，松柏永同坚。
小重山
作者：李朝卿
朝代：宋

春正濃時月正圓。華堂初燕喜，雨真仙。霞衣相對舊貂蟬。人間少，福壽子孫賢。□□佳非煙。花光羞粉豔，敢爭妍。笑歌聲裡捧金舡。深深願，松柏永同堅。
小重山·春正浓时月正圆
作者：李朝卿
朝代：宋
体裁：词

春正浓时月正圆。华堂初燕喜，雨真仙。霞衣相对旧貂蝉。人间少，福寿子孙贤。□□佳非烟。花光羞粉艳，敢争妍。笑歌声里捧金舡。深深愿，松柏永同坚。
玉楼春·厌玉为浆麟作□
作者：李朝卿
朝代：宋
体裁：词

厌玉为浆麟作□。
玉树琼葩长不谢。
翠帘绣暖燕归来，宝鸭花香蜂上下。
沙堤佩马催公驾，月白风清天不夜。
重来赫赫照岩廊，不动堂堂凝泰华。
玉楼春·炉烟不断腾金兽
作者：李朝卿
朝代：宋
体裁：词

炉烟不断腾金兽。香雾入帘波影皱。秋堂锦席艳群仙，不惜绮罗萦舞袖。昼弦素管春风手，娇妙如花轻似柳。劝君须尽眼中欢，绿酒十分千秋寿。
玉楼春·谪仙暂下金銮殿
作者：李朝卿
朝代：宋
体裁：词

谪仙暂下金銮殿。开宴瑶池春未晚。飞琼献舞锦靴寒，弄玉吹箫银字暖。奉觞阿母年年劝，犹道碧桃香尚浅。花开更待几东风，应见年华千岁换。
玉樓春
作者：李朝卿
朝代：宋

厭玉為漿麟作□。玉樹瓊葩長不謝。翠簾繡暖燕歸來，寶鴨花香蜂上下。沙堤佩馬催公駕，月白風清天不夜。重來赫赫照巖廊，不動堂堂凝泰華。
玉樓春
作者：李朝卿
朝代：宋

爐煙不斷騰金獸。香霧入簾波影皺。秋堂錦席豔群仙，不惜綺羅縈舞袖。晝弦素管春風手，嬌妙如花輕似柳。勸君須盡眼中歡，綠酒十分千秋壽。
玉樓春
作者：李朝卿
朝代：宋

謫仙暫下金鑾殿。開宴瑤池春未晚。飛瓊獻舞錦靴寒，弄玉吹簫銀字暖。奉觴阿母年年勸，猶道碧桃香尚淺。花開更待幾東風，應見年華千歲換。
西江月
作者：李朝卿
朝代：宋

盛德須知異稟，天教佔盡秋光。一輪明月照華堂。薦壽笙歌嘹亮。座上簪纓並列，庭前蘭玉成行。只應難老勝松篁。五福人間供仰。
西江月·盛德须知异禀
作者：李朝卿
朝代：宋
体裁：词

盛德须知异禀，天教占尽秋光。一轮明月照华堂。荐寿笙歌嘹亮。座上簪缨并列，庭前兰玉成行。只应难老胜松篁。五福人间供仰。
踏莎行
作者：李朝卿
朝代：宋

月挂琼钩，日添绣线。绮花翻浪重帘卷。风传环佩晓珊珊，画堂羯鼓催开宴。翠缕香凝，玉膏酒滟。仙翁莫诉玻璃满。凤衔丹诏下云霓。千秋长在黄金殿。
踏莎行
作者：李朝卿
朝代：宋

月挂琼钩，日添绣线。骑花翻浪重帘卷。风传环佩晓珊珊，画堂羯鼓催开燕。
翠缕香凝，玉膏酒滟。仙翁莫诉玻璃满。凤衔丹诏下云电。千秋长在黄金殿。
踏莎行
作者：李朝卿
朝代：宋
体裁：词

月挂琼钩，日添绣线。
骑花翻浪重帘卷。
风传环珮晓珊珊，画堂羯鼓催开宴。
翠缕香凝，玉膏酒滟。
仙翁莫诉玻璃满。
凤衔丹诏下云电。
千秋长在黄金殿。
踏莎行
作者：李朝卿
朝代：宋

月掛瓊鉤，日添繡線。騎花翻浪重簾卷。風傳環珮曉珊珊，畫堂羯鼓催開宴。翠縷香凝，玉膏酒灩。仙翁莫訴玻璃滿。鳳銜丹詔下雲電。千秋長在黃金殿。
踏莎行·月挂琼钩
作者：李朝卿
朝代：宋

月挂琼钩，日添绣线。
骑花翻浪重帘卷。
风传环佩晓珊珊，画堂羯鼓催开宴。
翠缕香凝，玉膏酒滟。
仙翁莫诉玻璃满。
凤衔丹诏下云电。
千秋长在黄金殿。
鷓鴣天
作者：李朝卿
朝代：宋

九鳳簫低彩霧高。鸞車鶴馭下層霄。天教來輔長生帝，寶殿千秋侍赭袍。飛急召，促歸朝。沙路穩為馬蹄嬌。功成並畫蘭臺上，奎畫重看御贊褒。
鷓鴣天
作者：李朝卿
朝代：宋

萬里霜空爽氣高。翩翩天雁薄雲霄。佳祥已協當年夢，豈但非熊可珥貂。金笏帶，紫花袍。朱衣雙引玉宸朝。百年富貴須平步，仍有功名信史褒。
鹧鸪天·万里霜空爽气高
作者：李朝卿
朝代：宋
体裁：词

万里霜空爽气高。翩翩天雁薄云霄。佳祥已协当年梦，岂但非熊可珥貂。金笏带，紫花袍。朱衣双引玉宸朝。百年富贵须平步，仍有功名信史褒。